Prijave za učešće u Nacionalnoj Euroguidance konferenciji „Karijerno vođenje i savetovanje u Republici Srbiji i Evropi“ (rok: 17.9.2019) : Inkluzija\nPrijave za učešće u Nacionalnoj Euroguidance konferenciji „Karijerno vođenje i savetovanje u Republici Srbiji i Evropi“ (rok: 17.9.2019)\nNacionalni centar evropske mreže za podršku karijernom vođenju i savetovanju – Euroguidance, u saradnji sa Ministarstvom prosvete, nauke i tehnološkog razvoja i Ministarstvom omladine i sporta organizuje sedmu nacionalnu konferenciju „Karijerno vođenje i savetovanje u Republici Srbiji i Evropi“ koja se održava u četvrtak, 3. oktobra 2019. godine, od 10 do 17 časova, u hotelu Metropol u Beogradu (Bulevar kralja Aleksandra 69).\nKonferencija će predstavljati priliku za razmenu informacija i unapređenje saradnje svih aktera u sistemu karijernog vođenja i savetovanja (KViS) u Republici Srbiji. Četvrtu godinu zaredom, na konferenciji će biti dodeljene nagrade i priznanja u sklopu Nacionalnog takmičenja u oblasti karijernog vođenja i savetovanja, a tokom poster sesije, učesnici i učesnice konferencije će moći detaljnije da se upoznaju sa nagrađenim primerima. Tokom predavanja i panel diskusije biće predstavljen značaj refleksivne prakse za unapređenje usluga i aktivnosti karijernog vođenja i savetovanja, kao i aktivnosti koje doprinose razvoju veština zapošljivosti kod mladih na prelasku iz sveta obrazovanja i svet rada. Konferencija je akreditovana kao stručni skup kod Zavoda za unapređivanje obrazovanja i vaspitanja pod brojem 377.\nZa učešće na konferenciji se mogu prijaviti svi učesnici/e u sistemu KViS u Srbiji – karijerni savetnici/e, karijerni praktičari/ke, nastavnici/e, predstavnici/e Nacionalne službe za zapošljavanje, kancelarija za mlade i drugih organizacija koje su aktivne u ovoj oblasti.\nRadi učešća na konferenciji potrebno je popuniti registracioni formular, a rok za prijavljivanje je utorak, 17. septembar, u 12 časova. U slučaju prekobrojnog prijavljivanja, prilikom izbora učesnika i učesnica vodiće se računa o raznovrsnosti ustanova i organizacija i vremenu prijave.


BIJELJINA, Porodične firme u Republici Srpskoj i BiH suočavaju se sa izazovima generacijske tranzicije, prenosa vlasništva sa osnivača na nasljednike, uvođenjem vanjskih menadžera, kao i drugim izazovima za koje na ovom području ne postoji dovoljno iskustva i tradicije, rekao je danas u Bijeljini autor projekta o porodičnim firmama Dragan Močević.\nMočević je, na okruglom stolu o ovoj temi, naveo da istraživanje o statusu porodičnih firmi u Republici Srpskoj, koje je proveo Centar za edukaciju “Pro eduka” iz Banjaluke, pokazuje da su privatne firme generator novog načina poslovanja.\nOn je ukazao da je neophodno da bude stvoren dobar poslovni ambijent za sve privredne subjekte, ali da porodične firme, koje čine čak i više od 90 odsto od ukupnog broja privatnih firmi i imaju specifične izazove, moraju same da se izbore i nose sa svim problemima.\n“Nije zadatak i uloga države da se bavi ovim, ali porodične firme suočavaju se sa izazovima – tranzicija na drugu generaciju, obrazovanje nasljednika, uvođenje nasljednika u posao, i Republika Srpska, kao i BiH, ali i cijeli prostor bivše Jugoslavije nemaju tradiciju u ovome”, naveo je Močević.\nOn je rekao da Republika Srpska i BiH imaju mnogo više problema od onih koji su na svjetskom nivou.\n“Međutim, čak i tamo više od 72 odsto firmi ne doživi transfer u drugu generaciju, a tek osam odsto ih pređe u treću generaciju”, rekao je Močević, koji je bio predavač na okruglom stolu o privatnim firmama.\nOn je naveo da u Republici Srpskoj postoji 86 odsto firmi koje je osnovao osnivač – trenutni vlasnik i direktor.\n“Porodične firme su sva privatna preduzeća u kojima 25 odsto upravljačkih ili vlasničkih akcija ima jedna osoba ili jedna porodica, što u prevodu znači da su svi privatni hoteli, advokatske kancelarije … sva preduzeća, u stvari, porodične firme”, rekao je Močević.\nZbog toga je, napomenuo je on, veoma važno da je i grad Bijeljina prepoznao potrebu da preduzetnicima, malim, srednjim, poljoprivrednim preduzećima i gazdinstvima omogući ovakvu prezentaciju na kojoj mogu dobiti dodatne informacije na koji način da uspješno vode biznis i da uspješno ga prenesu nasljednicima.\n“Očekujemo da su informacije koje su preduzetnici u Bijeljini danas dobili od nas veoma korisne za njihov dalji rad”, naglasio je Močević.\nGradonačelnik Bijeljine Mićo Mićić rekao je da su privatne firme nosilac razvoja ovog grada, te da lokalna zajednica čini maksimum napora da bi im pomogla – od osnivanja, preko Agrarnog fonda poljoprivrednicima, preduzetnicima preko Agencije za mala i srednja preduzeća.\n“Kolika god bila pomoć ona zasigurno dobro dođe, pa i na ovaj način, da bismo dali značaj nastavku rada malih i srednjih preduzeća, porodičnih firmi, prije svega da bi tradicija poslovanja bila produžena, jer samo na taj način Semberija može povećati broj zaposlenih”, rekao je Mićić. Srna\nTagovi: bijeljinadragan mocevicokrugli stoporodicne firme


Prokupačke ustanove kulture na Sajmu knjiga i grafike u Pirotu - Grad Prokuplje\nNa Sajmu knjiga i grafike, koji je juče otvoren u Pirotu, i Narodna biblioteka „Rade Drainac“, imala je svoj štand na kome je tamošnjim posetiocima predstavila svoja izdanja.\n-Ovde je reč o zajedničkom štandu svih prokupačkih ustanova kulture, a Biblioteka je samo nosilac ovakvog jednog projekta. Posetiocima ovog Sajma, predstavili smo i izdanja Narodnog muzeja Toplice iz edicije „Baština“, ali i neka zajednička izdanja ove ustanove kulture i Istorijskog arhiva. Tu je naravno i časopis „Tok“ Doma kulture, jednom rečju ono što je deo naše lokalne baštine i što treba da bude predstavljeno i viđeno na ovakvim mestima, na kojima dolazi veliki broj posetilaca, rekao je direktor Narodne biblioteke „Rade Drainac“ Dragan Ognjanović.\nOn je istakao da je prošle godine na ovom istom Sajmu, prokupačka Biblioteka predstavila knjigu „Junaštvo Crnogoraca i Hercegovaca“, a da je ove godine aktuelna knjiga izabranih pesama Rada Drainca, francusko-srpsko izdanje, pod nazivom „Rade Drainac-bandit ili pesnik“. Ova knjiga je svoju prvu promociju imala letos, na otvaranju Spomen-sobe u Prokuplju, u okviru književne manifestacije „Drainčevi susreti pesnika“.\n-Na ovogodišnjem Sajmu u Pirotu, 24. februara, imaćemo promociju našeg izdavaštva. Tada ćemo predstaviti naše knjige, sa fokusom na pomenuto francusko-srpsko izdanje Drainčeve zbirke pesama. Smatramo da nam je to najreprezentativnija knjiga i zato ćemo se potruditi da ljubitelje poezije i Drainčevog stvaralaštva upoznamo i sa ovim njegovim delom, istakao je Ognjanović.\nOn je naglasio da od Sajma knjiga u Nišu i ovog u Pirotu, nema važnijih manifestacija u južnoj Srbiji, te je svako predstavljanje na njima, od velike važnosti za sve prokupačke ustanove kulture.


Politika: Budimpešta traži poštovanje autonomije Vojvodine - BalkaniYUm.TV '); } //]]>\nBudimpešta traži poštovanje autonomije Vojvodine\nNOVI SAD - Državni sekretar u Ministarstvu spoljnih poslova Mađarske Žolt Nemet izjavio je da će Mađarska o novoj Vladi Srbije suditi na osnovu njenih dela, a u prvi plan je istakao poštovanje autonomije Vojvodine.\n“Smatram da je značajno da vladin program u potrebnoj meri poštuje autonomiju Vojvodine i njena prava”, rekao je Nemet za današnji novosadski “Mađar so”.\nDodao je da Mađarska očekuje da se nova vlast u Srbiji prema evropskim integracijama odnosi kao prema važnom prioritetu, da se nastavi dijalog Beograda i Prištine, da se osnuje posebna vladina kancelarija za ljudska i manjinska prava.\nOn je još rekao da su razumljiva strahovanja vojvođanskih Mađara od predstavnika nove vlasti u Srbiji, zbog istorijskog iskustva iz ‘90-ih godina.\n“Srpska napredna stranka - ne zaboravimo - proizašla je iz Srpske radikalne stranke čiji je vođa Vojislav Šešelj bio jedna od ključnih figura brutalnog etničkog čišćenja u periodu ratova. Ako ovome još dodamo da je novi premijer bio portparol Slobodana Miloševića, svakako je razumljiva izvesna zabrinutost”, kazao je Nemet.\nDodao je da je i zbog toga važno da se o politici nove vlade ne sudi na osnovu njenih obećanja, nego na osnovu njenih dela.


NEDELJNI PREGLED VESTI IZ ZEMLJE I SVETA SA KLASNIH POZICIJA – 16.04.2019.\nZRENJANINSKI PAORI NA UDARU KRUPNOG KAPITALA\nViše od 1000 hektara najbolje banatske crnice ostaće neobrađeno ove godine, a sve zbog nezakonitih, uzurpatorskih težnji krupnog kapitala. Ovakvo stanje, nezapamćeno u poslednjih 100 godina, direktna je posledica sukoba zrenjaninskih seljaka protiv privatnih prehrambenih kompanija i njihovih slugu iz redova pokrajinske i gradske vlasti. Ovo je samo pokazatelj da je kapitalizam ušao u poslednji, rušilački stadijum, u kojem on postaje gori od svih ratova, okupacija, sankcija i gladnh godina.\nPomenuti sukob počeo je pre godinu i po dana, kada su antinarodni odbornici Skupštine grada Zrenjanina doneli sramnu odluku da blizu 3500 hektara obradivog zemljišta daju u tridesetogodišnji zakup kompanijama Tenis, Food planet i Farmer 023 V&M. Ovakav potez izazvao je gnev zrenjaninskih paora koji su u više navrata protestovali ispred Skupštine grada, iznevši zahtev da pomenuta zemlja bude data u zakup njima, običnim seljacima, a ne kapitalističkim robovlasnicima. Oni su prošle godine pokrenuli tužbu protiv grada, a pravosnažna presuda Upravnog suda doneta je u njihovu korist.\nUprkos presudi, Pokrajinski sekretarijat za poljoprivredu ponovo je doneo odluku da najkvalitetnije zrenjaninske njive da na korišćenje kompaniji Food planet. Na tu odluku ponovo su se žalila udruženja poljoprivrednika. Dok se čeka presuda blizu 1000 hektara zemlje stoji neobrađeno. Iz Udruženja poljoprivrednika Banata navode da je ovakvo postupanje Ministarstva poljoprivrede prema prirodnim resursima krajnje neodgovorno, te da će banatski paori na listu zahteva dodati i smenu ministra Branislava Nedimovića. Čelnici kompanije Food planet izjavili su da ne žele da rizikuju i ulažu novac u zemljište koje možda neće moći da koriste. Oni su najavili investicije u iznosu od 3 miliona evra u proizvodnju i preradu sojine sačme, te zapošljavanje 30 do 50 ljudi.\nOvakvo ponašanje gradskih, pokrajinskih i republičkih vlasti još jednom potvrđuju činjenicu da domaći političari ne rade u interesu radnog naroda, već isključivo krupnog, robovlasničkog kapitala. Zrenjaninska zemlja, na kojoj dokazano najbolje uspeva suncokret, daje se na korišćenje buržujskim zemljoposednicima za proizvodnju soje sumnjivog porekla i kvaliteta. Gradskim i pokrajinskim vlastima ni na kraj pameti nije da pomognu domaćim poljoprivrednicima, koji jedva sastavljaju kraj s krajem. Dok domaća poljoprivreda svakodnevno propada, velike količine zemlje, ali i novca namenjenog za subvencije, poklanjaju se stranim kompanijama. Jasno je da ovakvi postupci nisu ništa drugo do svesno uništavanje srpskog seljaka i predstavljaju uvod u njegovo porobljavanje od strane krupnih veleposednika.\nDošlo je vreme da zrenjaninski paori pruže odlučan otpor i zaustave rasprodaju narodne zemlje. Jasno je da bilo kakva prodaja ili davanje u zakup domaće zemlje stancima nanosi veliku štetu državi i narodu i kao takva mora u potpunosti biti zabranjena. SKOJ-Zrenjanin poziva paore da se svim mogućim sredstvima izbore za pravo na korišćenje zemlje koja im pripada! Takođe, zrenjaninski skojevci pozivaju radnike da pruže punu podršku paorima u ostvarivanju njihovih klasnih interesa, koji se podudaraju sa interesima samog proleterijata! Vreme je da jednom za svagda isteramo investitorske lopove iz Zrenjanina i Srbije i konačno preuzmemo vlasništvo nad našom zemljom i našim fabrikama.\nRADNICI I SELJACI, UJEDINITE SE!\nPRIVATNICI OTIMAJU VODU\nPrivatne firme ”Zilio” i ”Sinerteh”, inače vlasnici zrenjaninske fabrike vode, obustavile su dana 04.04.2019. rad na prečišćavanju vode, zbog, kako navode, problema sa mehaničkim zagađenjem. Direktor firme Sinerteh Nenad Obradović navodi da su ovo problemi u fazi probnog rada za koje investitor nije odgovoran. On obećava da će problemi biti rešeni do kraja juna, kada je zvaničan rok za puštanje vode u zrenjaninska domaćinstva.\nOvakav odnos prema problemu sa kojim se Zrenjaninci suočavaju već 15 godina samo je još jedan pokazatelj činjenice da buržoasku vlast u Zrenjaninu ne interesuje poboljšanje životnih uslova svojih sugrađana, već isključivo obezbeđivanje profita svojim kapitalističkim gospodarima. Već i sama izgradnja fabrike predstavljala je antinarodnu delatnost, s obzirom na činjenicu da je, uprkos tada važećim zakonima, poverena privatnim kompanijama. Jasno je da ovakvi postupci nisu ništa drugo do privatizacija gradskih vodenih resursa, te kao takvi predstavljaju korak ka ukidanju vode kao opšteg dobra. Umesto jeftine i dostupne pijaće vode, Zrenjaninci će za svaku čašu popijene vode plaćati velike svote novca ne gradu, već vlasnicima fabrike iz redova buržoazije. Onog trenutka kada pijaća voda konačno poteče iz zrenjaninskih česmi, počinje porobljavanje svih Zrenjaninaca od strane buržuja kojima je fabrika poverena.\nJedino ispravno rešenje ovog višegodišnjeg problema jeste raskidanje svih ugovora sa privatnicima i preuzimanje svih poslova oko uvođenja pijaće vode od strane grada. Skoj-Zrenjanin zahteva hitnu nacionalizaciju svih vodnih resursa na teritoriji grada, kao i same fabrike vode! Dužnost grada je da, umesto što daje velike subvencije buržujima, svoja sredstva usmeri ka poboljšanju života svojih građana.\nVoda Zrenjanincima, napolje s buržujima!\nVELIKI USPEH KOMUNISTA NA STUDENTISKIM IZBORIMA U GRČKOJ\nKP Grčke, Studentski izbori u Grčkoj- Komunisti na drugom mestu, sa povećanjem glasova za 20 i više procenata.\nIzbori za mesta u studentskim parlamentima univerziteta i tehničkih instituta u Grčkoj održani su 10. aprila 2019. godine. Na ovim izborima su učestvovale studentske organizacije koje podmladak omladinskih organizacija političkih partija u zemlji.\nHiljade studenata je glasalo u svojim sindikatima kako bi izabrali svoje predstavnike u studentskim parlamentima, u godini koja je obeležena izbornim bitkama koje imamo pred nama (evropski izbori, regionalni i lokalni izbori 26.5 i opšti izbori koji će biti održani pre oktobra), ali i restrukturiranjem koje je ubrzano unapredila vlada SIRIZE u visokom obrazovanju,spajanjem institucija, većoj diferencijaciji diplomiranih studenata i diploma, kontinuiranom nedovoljnom finansiranju, komodifikaciji obrazovanja, itd.\nNa ovim izborima, “PANASPOUDASTIKI”, studentska platforma koju podržava Komunistička omladina Grčke (KNE) i Komunističku partiju Grčke (KKE), zauzela je drugo mesto, sa 23,29% (11,510 glasova) na univerzitetima i 20,89% (2.115 glasova) na tehničkim institutima.\nNovo jačanje “PANASPOUDASTIKIJA” je značajan odgovor koji studenti daju anti-narodnoj politici vlade i EU, kao i fenomenima degradacije studentskih organizacija, pokušaju da ih raspusti,a to je cilj buržoaskih partija.\nKarakteristično je i to da je grupacija vladajuće “leve” partije SIRIZE ponovo dobila veoma nizak procenat (1,3% na univerzitetima i 1,5% u tehničkim institutima).\n“PANSPOUDASTIKI” je zauzeo prvo mesto u desetinama studentskih parlamenta širom zemlje, a trebalo bi napomenuti da mnoge studentske organizacije, u kojima su komunisti imali jake osnove prethodnih godina, koordiniraju svoje aktivnosti u okviru “Studentskog fronta Borbe”(MAS).\nSekretar Centralnog komiteta KNE-a, Nikos Ambatielos, u svojoj izjavi masovnim medijima istakao je, između ostalog: “Radikalna pozicija jača među studentima, nešto što se mora izraziti i u izbornim borbama u narednom periodu putem jačanja KKE-a svuda.\nOni studenti koji su podržavali listu “PANSPOUDASTIKI”, kao i mnogi drugi koji su zabrinuti za svoju budućnost imaju veliku priliku: oni mogu dati odgovor na kapital i EU, na vlade i partije koje su u njihovoj službi i planu. Za njihovu budućnost, podržavajući liste KKE na evropskim izborima i liste “Narodnog skupa” na lokalnim i regionalnim izborima.\n“PANSPOUDASTIKI” se pojavljuje kao najjača sila u desetinama studentskih parlamenata širom zemlje. Ohrabrujuće je da je blok studentskih sindikata koji uzima i koji će preuzeti pitanje vojnog regrupisanja studentskog pokreta u svoje ruke ojačan. Što će unaprediti i ojačati liniju sukoba protiv vlada, EU i kapitala. Ova borbena sekcija studentskih sindikata, koju izražava Studentski front borbe, je nada da se raspadanje i degeneracija u studentskom pokretu može okončati. ”\nKOMUNISTIČKA PARTIJA SUDANA PODRAŽAVA BORBU PROTIV DIKTATURE\nNakon tri dana protesta u kojem je učestovala pola miliona Sudanaca koji su okružili sedište armije u glavnom gradu, antinarodni režim na čelu sa Omar el Bašarom je zbačen. Hiljade demonstranata su hrabro koračali marširajući do sedišta armije. Uvidevši obruč koji su demonstranti napravili oko sedišta vojske. hiljade mladih oficira i vojnika su se pridružili masama vršeći pritisak na generale i el bašarevu družinu kako bi predali moć narodu.\nPad dugogodišnjeg diktatora Omara el Bašira uzrokovan je teškom ekonomskom situacijom u zemlji, koja je bogata naftom. Epilog drame u Sudanu, koja je počela još sredinom decembra prošle godine, okončana je svrgavanjem Omar el Bašira (na vlasti od 1989) koji se nalazi u kućnom pritvoru. Bašir, koji je nekada nosio čin feldmaršala, domogao se vlasti 1989. godine, nakon vojnog udara i Sudan je pretvorio u vojnu diktatoru.\nVojno veće želi da u naredne dve godine nadgleda tranziciju vlasti. No, narod odbija da se povinuje odlukama vojske, jer narod Sudana želi stvarnu demokratizaciju društva, a ne da jedna diktatura bude smenjana drugom. Komunisti poručuju da je prvi korak urađen, odnosno da je dikatorski predsednik smenjen, ali da sad se narod zalaže za fer i poštene izbore. Ovo bi trebalo da označi početak novog perioda u nekada teritorijalno najvećoj afričkoj državi, koja se od okončanja dugogodišnjeg građanskog rata i proglašenja nezavisnosti Južnog Sudana 2011. suočava sa teškom ekonomskom situacijom.\nSudan je pod vlašću Omara el Bašira prošao kroz teške trenutke, i političke i ekonomske. Zatim, sukobi u provinciji Darfur, gde su provladine milicije, poznate kao džandžavidi, vršile masakre nad nemuslimanskim stanovništvom uzrokovali su međunarodnu izolaciju Baširovog režima i optužnicu za genocid pred međunarodnim krivičnim sudom.\nMeđutim, gubitak Južnog Sudana odneo je Kartumu bogate prihode od nafte. U decembru su vlasti donele nepopularne mere, koje je diktirao MMF. Između ostalog, hleb je poskupeo 70 odsto, kao i druge životne namirnice, ukinute su neke subvencije, što je izvelo narod na ulice. Građani se sa ulica nisu sklonili sve do danas.\nMasovno krvoproliće izbegnuto je intervencijom mlađih vojnih oficira koji su pustili demonstrante u kompleks Generalštaba, nakon čega je vojska izašla na ulice. Usledio je raspad sistema i Bašir je oboren sa vlasti.\nNakon pritiska snaga Slobode i Promena u čijoj platformi je uključena i KP Sudana, vojska je bila primorana da izvrši državni udar i smeni antinarodnu vlast i diktatorski režim. Narod i mase se ne povlače sa ulica, jer neće da dozvole da se jedna diktatura zameni drugom. Komunistička partija sudana je poručila: “ revolucija do konačne pobede!”\nODMAH VRATITI NA POSAO OTPUŠTENOG LIDERA SINDIKATA\nViše stotina radnika „Zastava oružje” u Kragujevcu stupilo je u štrajk upozorenja i obustavilo proizvodnju na jedan sat u znak podrške predsedniku fabričkog Samostalnog sindikata Draganu Iliću, koji je odlukom direktora Mladena Petkovića otpušten sa posla.\nIlić nije mogao da se obrati radnicima koji su protestovali u fabričkom krugu, pošto mu je, takođe odlukom direktora, zabranjen ulazak u fabriku. Protest kragujevačkih oružara nisu mogli da prate ni novinari zbog obezbeđenja „Zastava oružja” koje je blokiralo fabričku kapiju.\nPodršku Iliću, kome je dat otkaz zbog toga što se u dva navrata nije „čekirao” prilikom izlaska iz fabrike, pružili su i predstavnici tridesetak sindikalnih organizacija iz Kragujevca i Srbije, koji su konferenciju za novinare održali ispred upravne zgrade „Zastava oružja”. Navodeći da je odluka o raskidu ugovora o radu sa Ilićem doneta kako bi se sputale aktivnosti jednog od najorganizovanijih i najaktivnijih sindikata u zemlji, predsednik Gradskog veća Saveza samostalnih sindikata Kragujevca Jugoslav Ristić najavio je da će u ponedeljak, ukoliko direktor Petković do tada ne povuče odluku o otkazu, radnici „Zastava oružja” stupiti u generalni štrajk.\nDragan Ilić je otpušten sa posla zato što se u dva navrata nije prijavio da napušta fabrički krug u toku radnog vremena. Prvi “propust” je napravio maja prošle godine, u jeku višenedeljnog štrajka zaposlenih, a drugi put se nije „čekirao” na fabričkoj kapiji krajem prošle sedmice, kada je sa predsednikom Samostalnog sindikata Ljubisavom Orbovićem išao na sastanak sa direktorom Petkovićem. – Nisam bitan ja, nego fabrika i radnici, a imamo informacije da je dokapitalizacija „Zastava oružja”, to jest privatizacija, već gotova stvar – rekao je Ilić na konferenciji za novinare ispred upravne zgrade preduzeća.\nRedakcija Glasnika izražava solidarnost sa otpuštenim sindikalcem Ilićem i zahteva od menadžmenta fabrike da on odmah bude vraćen na posao. Takođe, redakcija Glasnika od države, koja je vlasnik fabrike, traži da na adekvatan način kazni direktora Petkovića zbog njegove bezočne i nepravedne odluke. Potpuno je jasno da je jedini razlog za ovaj besmislen otkaz ( Ilić je oba puta u krug fabrike ulazio ne kao zaposleni koji ide na svoje radno mesto već kao najavljeni član sindikalnih pregovaračkih delegacija) to što se sindikat kome je na čelu protivi privatizaciji fabrike. Dodatni efekat ove grozomorne odluke direktora Petkovića je da pokuša da zaplaši zaposlene i poljulja njihovu odlučnost i želju da zaštite fabriku i spreče njenu privatizaciju, čiji bi logičan epilog bio otpuštanje velikog broja radnika zarad profita novog privatnog gazde.\nRedakcija Glasnika poziva sve sindikalne centrale, radničke organizacije i progresivnu javnost da se solidarišu sa otpuštenim radničkim tibunom Draganom Ilićem, zatraže da on odmah bude vraćen na posao i dignu svoj glas protiv reakcionarnog pokušaja privatizacije fabrike “Zastava oružje” u Kragujevcu.\nIZDAJNIK LENIN MORENO UKINUO AZIL ASANŽU\nIzdajnik ekvadorskog naroda, predsednik Lenin Moreno, koji je dobio izbore na osnovu antiimperijlističke platforme, ukinuo je azil Džulijanu Asanžu nakon čega je on uhapšen od strane britanske policije nakon 7 godina provedenih u Ambasadi Ekvadora u Londonu. Prema saopštenju policije, osoblje ambasade zvalo je policiju i predalo Asanža britanskim vlastima. Tokom hapšenja, Asanž je ponavljao reči: “MORAMO PRUŽATI OTPOR”.\nDžulijan Asanž je postao trn u oku Zapadnog imperijalizma i SAD, jer je njegov sajt Vikiliks objavio brojne dokumente o njihovim tajnim operacijama protiv neposlušnih režima, koji nisu hteli da dovedu svoje zemlje u vazalni odnos prema lihvarskim instuticijama krupnog kapitala kao što su Međunarodni monetarni fond i Svetska banka. Ovaj sajt je objavio i brojne afere koje dovode u spregu korumpiranost brojnih režima širom sveta koji su insturumenti SAD i Zapadnog imperijalizma, odnosno njihovoj direktnoj vezi sa krupnim kapitalom, CIA i mnogim drugim malverzacijama koje su otvorile oči javnosti, srušivši mit o borbi za “demokratiju i ljudska prava.” Džulijan Asanž se sklonio u Ambasadu Ekvadora zbog lažne afere u kojoj je optužen za silovanje, jer se plašio da će biti izručen vlastima SAD, koje bi mu sudile za špijunažu zbog objavljivanja poverljivih informacija.\nKad je postalo očigledno, da je izdajnik Moreno odbacio politiku levičarskog, progresivnog i antiimperijlističkog, bivšeg predsednika Ekvadora Rafaela Korere, Asanž je objavio skandale u koje je uključen ovaj korumpirani izdajnik. On je veliki deo državnog novca prebacio na privatne račune njegove porodice u druge zemlje i tako je oštetio sopstveni narod. Takođe, Moreno je postao jedan od najvernijih saveznika Trampove administracije i počeo da sprovodi neoliberlane reforme zbog čega se održavaju svakodnevni protesti u ovoj zemlji. Prema direktivi Vašingtona i Londona, Moreno je oduzeo azil Asandžu, nakon čega je on jutros uhapšen.\nNaša redakcija se solidariše sa Džulijan Asanžom i zahteva njegovo puštanje na slobodu odmah!\nKOMUNISTI U RUSIJI RASKRINKALI OLIGARHA OLEGA DERIPASKU\nU Moksvi, ispred sedišta kompanije “Bazični element” u vlasništvu ruskog oligarha i tajkuna Olega Deripaske, Komunistička partija Ruske federacije je organizovala protest u znak podrške njenom lideru drugu Genadiju Zjuganovu, protiv koga je tajkun podneo tužbu.\nNaime, oligarh Oleg Deripaska (poznat pod nadimkom kralj aluminijuma) je podneo tužbu protiv lidera komunista, jer je drug Zjuganov zahtevao da parlament sprovede istragu o finansijskim malverzacijama Deripaske, koji je stratešku industriju aluminijuma predao u ruke stranog krupnog kapitala. Zbog navodne uvrede časti i dostojanstva, Oleg Deripaska je podneo tužbu protiv Genadij Zjuganova i traži odštetu od milion rubalja.\nKomunisti su na samom mitingu poručili da Deripaska skloni ruke od druga Zjuganova. Oni takođe zahtevaju momentalnu nacionalizaciju aluminijumske industrije i da se Deripaska izvede na sud i oduzme mu imovina koju je stekao pljačkom radnog naroda Rusije.


Pošta Srbije - Pošta Srbije – omiljeni domaći brend\nDve godine zaredom Pošta Srbije zauzima prvo, a njen ekspres servis drugo mesto po mišljenju potrošača.\nPošta Srbije ponovo je dobitnik prestižnog priznanja „Moj izbor” za omiljeni domaći brend u 2019. godini, u kategoriji „Transport”, a kurirskom servisu Post-ekspres Pošte Srbije ponovo je pripalo drugo mesto. Vodeću poziciju Pošte Srbije i Post-ekspresa u kategoriji „Transport” potvrdili su potrošači u devetoj po redu akciji koju je sprovelo udruženje „Moja Srbija” u konkurenciji od 930 brendova u 27 kategorija.\n„Veliko je zadovoljstvo ponovo osvojiti priznanje potrošača. Nagrada „Moj izbor” je važna za 15.000 zaposlenih u Pošti, koja je i prošlu godinu završila sa odličnim rezultatima i preko 2,3 milijarde dinara dobiti, a tokom iste pružila čak 457 miliona usluga. Posebno nas raduje što je potvrđen kvalitet i našeg kurirskog servisa koji na tržištu ekspres i paketskih usluga beleži konstantan rast i ostvaruje dominantno tržišno učešće i pored jake konkurencije. Post-ekspres, koji je tržišni lider, ostvario je preko 9,5 miliona ekspres pošiljaka, uz brz i siguran prenos i poštovanje garantovanih rokova. Ove nagrade i obavezuju, da dalje razvijamo široki spektar usluga koje nudimo i da održimo i unapredimo najrazvijeniju nacionalnu distributivnu mrežu koja omogućava najširu dostupnost, uz garanciju kvaliteta, po pristupačnim cenama i pod jednakim uslovima za sve korisnike”, navodi Mira Petrović, v. d. direktora Pošte Srbije.\nPošta planira dalji razvoj razvoj usluga u segmentu e-trgovine i digitalizaciju procesa, ali i davanje podrške drugim institucijama koje digitalizuju svoje procese, kao što je slučaj sa najnovijim projektom u nizu, projektom izdavanja i produžetka vozačkih dozvola elektronskim putem, i isporuke istih na kućnu adresu, a koji je nedavno potvrđen zaključkom Vlade Republike Srbije.\n„Ključni projekti koje Pošta preduzima odnose se na maksimalnu iskorišćenost logističkih potencijala i snažne poštanske IT podrške, kao i razvoj tranzitnog centra za distribuciju robe koja je generisana u e-trgovini za region, s ciljem da Pošta Srbije ostane vodeći regionalni provajder savremene poštanske usluge, i jaka podrška nacionalnoj privredi i državnim prjektima”, ističe Petrović povodom dobijanja nagrade.\nPošta Srbije ima tradiciju dugu 179 godina, i mrežu od 1.500 pošta, i više od 1.600 vozila u tehnološkoj floti. Sa blizu 4.000 dostavljača i poštara i isto toliko šaltera na usluzi je građanima na svakoj adresi u Srbiji, a pouzdan je partner privredi i nezaobilazan učesnik u važnim državnim projektima. Preko 50% svog prihoda ostvaruje na komercijalnom tržištu, a prva je razvila ekspres dostavu pre 16 godina organizujući Post-ekspres koji danas pruža prosečno dnevno oko 40.000 usluga. Pošti Srbije je potvrđen kvalitet i standard ISO 9001:2015.


Gradonačelnik Igor Radojičić i Milka Tamamović potpisali ugovor\nGrađani će na tim površinama moći gajiti poljoprivredne kulture na najčistiji način, prema svim propisima bio i uzgoja u skladu sa prirodom\nLokacija na kojoj će biti uređena gradska bašta sa parcelama\n- Banja Luka je dobila novi projekt, prvi takve vrste u Bosni i Hercegovini. Građani će sada imati priliku da organiziraju ne samo nekomercijalnu proizvodnju nego i da dobiju kompletnu obuku o pravom načinu rada - kazao je Radojičić.\nPodsjetio je da Banja Luka radi na konceptu zelenog grada, što uključuje ne samo parkove, zelene površine, dječija igrališta, arboretum, izletišta i slično, već i ovakvu vrstu projekata.\n- Zavisno od rezultata, koji će u vrlo kratkom roku, siguran sam, biti pozitivni, postoji mogućnost da ovaj projekt širimo i dalje kako u smislu novih površina, tako i edukacije građana – kazao je Radojičić.\nTamamović je istaknula da će se poljoprivredne kulture na tim površinama gajiti na najčistiji način, prema svim propisima bio i uzgoja u skladu sa prirodom.\n- Svaki korisnik će dobiti po 100 kvadrata zemljišta, a bit će uključeni u ukupno 12 radionica. Moći će da nauče dosta toga, počevši od same sjemenke pa do razvoja sadnog materijala, procesa sadnje i gotovog ploda te, na kraju, do prerade, skladištenja i dobivanja novog sjemenskog materijala – pojasnila je Tamamović.


SDA Sandžaka: Vučićev režim oživljava genocidnu politiku prema Bošnjacima - Snews\nAktuelno Regija Sandžak Srbija\nSDA Sandžaka: Vučićev režim oživljava genocidnu politiku prema Bošnjacima\nBy SNews 10. Januara 2020. 545\nStranka demokratske akcije (SDA) Sandžaka u pozivu upućenom Evropskoj uniji i svim međunarodnim institucijama i organizacijama ukazala je danas na, kako je navedeno, napade koje Vučićev režim izvodi na integritet, suverenitet i rukovodstvo susjednih država, ugrožavajući tako mir i stabilnost čitavog regiona.\n“Iza ovih napada krije se očigledna namjera veliko-srpskog režima da destabilizacijom dovede do novih sukoba na ovim prostorima kroz koje želi ostvariti svoje teritorijalne pretenzije prvenstveno na štetu Bosne i Hercegovine i Crne Gore. Nacionalistički režim Srbije svojom ratnohuškačkom retorikom godinama unazad oživljava genocidnu politiku prema Bošnjacima”, navedeno je iz SDA Sandžaka.\nSDA Sandžaka upozorava da je ovo onaj “isti model destabilizacije i agresije” koji smo vidjeli devedesetih godina prošlog vijeka, koji danas izvode isti ljudi i ista politika vođena idejom stvaranja “velike Srbije”.\n“Očigledno je da državni vrh Srbije za ovakvo ponašanje ima podršku onih faktora kojima nije u interesu da se zemlje Zapadnog Balkana uspješno integrišu u EU i NATO. Stranka demokratske akcije Sandžaka upućuje poziv Evropskoj uniji, ali i svim međunarodnim institucijama i organizacijama da krajnje ozbiljno shvate ovo destruktivno ponašanje i postupanje Vučićevog režima prema susjednim državama, ali i prijetnje građanima Sandžaka koji odbijaju da učestvuju u njihovoj agresorskoj politici”, saopšteno je iz SDA Sandžaka.\nTagovi: "Velika Srbija" SDA Sandžaka Vučićev režim\nSrbija: Inicijativa o zabrani rada nedjeljom trgovinskih objekata\nSandžak zanemaren i zaboravljen više od 100 godina – jedino rješenje autonomni status\nVučić Erdoganu čestitao pobjedu\nBy SNews 1. Aprila 2019.\nMahmutović i dalje VD direktora OB Novi Pazar, obećano 40 specijalizacija\nBZK Preporod poziva na jedinstvo bošnjačkih stranaka u Sandžaku, podržao poziv BNV-a\nNovi Pazar: U COVID centru 63 pacijenta, nije bilo preminulih


Uskoro | Headliner\nDva sata s bendom Kanda kodža i Nebojša u Dadovu… neprocenjivo\nPrvo vinilno izdanje u svojoj diskografiji grupa Kanda kodža i Nebojša obeležila je koncertom u pozorištu Dadov. Nastup najavljivan kao “koncert na tajnoj lokaciji” bio je prvenstveno namenjen najvećim fanovima KKN-a koji su uz kupljenu ploču i ulaznicu, dobili priliku da se druže sa članovima benda, dobiju autogram, fotkaju se …\nPosle pet godina izdavačke pauze, sastav Kanda, Kodža i Nebojša 15. februara konačno je objavio album pod nazivom “Uskoro”. I pre izlaska, ovo izdanje je već osvojilo publiku do sada objavljenim singlovima: “Prekidi ponovo”, “Jamajka”, “Misli dobro”, “Letnji dan”. Pesma “Tako volim da živim” unela je potpunu pometnju pred kraj …\nPosle pet godina izdavačke pauze beogradski sastav Kanda kodža i Nebojša 15. februara konačno će objaviti novi album pod nazivom “Uskoro”. I pre pojavljivanja na tržištu, izdanje je osvojilo publiku do sada objavljenim singlovima: “Prekidi ponovo”, “Jamajka”, “Misli dobro”, “Letnji dan”, a pesma “Tako volim da živim” izabrana je za …


Bevanda: Netacna i zlonamerna informacija o blokadi sredstava\nTanjug 26. maja 2022. 16:09\nSARAJEVO – Ministar finansija i trezora u Savetu ministara Vjekoslav Bevanda demantovao je pisanje pojedinih medija da je blokirao donošenje odluke o finansiranju opštih izbora u BiH i istakao da je ta informacija netačna i zlonamerna.\n„Tokom trajanja današnje sednice Saveta ministara u medijima se pojavila informacija da sam blokirao donošenje odluke o finansiranju opštih izbora. Od same činjenice da se vest pojavila dok je sednica još trajala važnije je što je u javnosti objavljena netačna, neproverena i zlonamerna informacija“, naveo je Bevanda.\nOn je naveo da je na današnjim sednicama odbora, koji su stalna tela Saveta ministara i u čijem radu učestvuje, kao ni na samoj sednici Saveta ministara nije bilo ni reči o finansiranju izbora, niti je takva odluka bila tema rasprave, saopšteno je iz Ministarstva finansija, prenela je Srna.\n„Tempirano objavljivanje informacija koje se odnose na mene i moj rad traje u kontinuitetu i nije slučajnost, ali još je važnije da se na ovaj način derogira i Savet ministara kao institucija koja donosi važne odluke i stvara atmosfera koja ometa normalan rad“, naveo je Bevanda.\nOn je izrazio zadovoljstvo što je danas jednoglasno usvojen dokument okvirnog budžeta za period od 2022. do 2024. godine, čime je ispunjen zakonski preduslov da Savetu ministara vrlo brzo iz Ministarstva finansija i trezora bude dostavljen budžet institucija BiH i međunarodnih obaveza za ovu godinu, kako bi započela procedura njegovog usvajanja.\n„Ministarstvo finansija i trezora i ja lično nastavljamo da radimo u skladu sa Ustavom i zakonom, u veri da samo tim putem možemo doprineti boljitku u BiH i neometanom funkcionisanju svih institucija“, rekao je Bevanda.


24. 09. 2021 15:08\nBANJALUKA - Predsjednik Narodne skupštine Republike Srpske Nedeljko Čubrilović izjavio je da je odluka Ustavnog suda BiH kojom se Republici Srpskoj pokušava osporiti vlasništvo nad šumama još jedna politička odluka ove sudske instance, te da Srpska treba da kaže da je takvim odlukama došao kraj.\n18. 09. 2021 11:25\nSARAJEVO - Bosna i Hercegovina postala je druga država u svijeti po smrtnosti od virusa korona na milion stanovnika u Evropi.\n18. 09. 2021 09:08\nBANJALUKA - Premijer Republike Srpske Radovan Višković istakao je da korist od projekata iz Rusije treba da ima cijela BiH, a ne samo Republika Srpska, tako da priča o malignom ruskom uticaju, koja se često čuje, vrijeđa zdrav razum.\n14. 09. 2021 11:06\nU FBiH preminulo devet osoba, zaraženo još 430\n11. 09. 2021 13:21\nSARAJEVO - U protekla 24 sata, Zavodu za javno zdravstvo Federacije BiH prijavljena su 2.173 uzorka, od kojih je 430 bilo pozitivno na SARS-CoV-2.\nBANJALUKA - Služba za poslove sa strancima (SPS) BiH suočena je s problemom kadrovske nepopunjenosti, uključujući i odlazak radnika, baš u periodu kada se BiH suočava s migrantskom krizom.\nCentralna banka BiH: Guverner Softić ima legitimitet\n09. 09. 2021 17:46\nSARAJEVO - Centralna banka (CB) BiH demantovala je da ova institucija praktično ne radi ništa, što su "Nezavisne novine" objavile u tekstu naslova "Upitan legitimitet guvernera Softića" od 8. septembra 2021. godine na stranicama 2 i 3.\nUpitan legitimitet guvernera Softića\n09. 09. 2021 10:00\nSARAJEVO - Iako je mandat članova Upravnog odbora Centralne banke (CB) BiH, a samim tim i guvernera, Ustavom BiH ograničen na period od šest godina, Senad Softić je, i pored isteka mandata, nastavio da obavlja guvernersku funkciju, pozivajući se na Zakon o upravi BiH, koji po mišljenju stručnjaka, uprkos svemu, ne može biti iznad Ustava BiH.\nPetev: Bili smo bolji, zaslužili smo više\n08. 09. 2021 10:00\nBili smo bolji, zaslužili smo više od boda, poručio je Ivajlo Petev, selektor fudbalske reprezentacije Bosne i Hercegovine.


Općine u Kirgistanu dobile opremu za poboljšanje usluga vodosnabdijevanja i tretmana otpadnih voda | Support4Partnership\nSpecijalizovana vozila i oprema za održavanje u vrijednosti većoj od 2,4 miliona eura isporučena je za šest općina u Kirgistanu. Nabavka vozila i opreme podržana je kreditima EBRD-a i EIB-a te grantovima Evropske unije i GEF-a. Realizacijom ovog projekta oko 165.000 stanovnika ovih općina imat će pristup čistoj vodi za piće i sigurnom tretmanu otpadnih voda.\nŠest vodovodnih kompanija u općinama širom Kirgistana moći će poboljšati usluge održavanja vodovoda i tretmana otpadnih voda zahvaljujući isporuci nove specijalizirane opreme koja se finansira kroz finansijski paket do 2,4 miliona eura koji su osigurale Evropska banka za obnovu i razvoj ( EBRD), Evropska unija (EU), Evropska investiciona banka (EIB) i Globalni fond za životnu sredinu (GEF).\nVodovodne kompanije u gradovima Balykchy, Mailuu-Suu, Myrzake-Kurshab, Talas, Tokmok i Toktogul dobile su 32 vozila poput bagera, kanalizacionih i kiper kamiona, dizalica i pik-apa, što će im pomoći da održe kvalitet i pouzdanost usluga .\nU sklopu projekta nabavljena je i oprema za detekciju curenja, profesionalni alati i laboratorijska oprema. Ukupna investicija u vozila i opremu za održavanje dostigla je više od 2,4 miliona eura.\nInvesticioni paket za šest općina uključuje dugoročne kredite EBRD-a od 4,02 miliona dolara I šest miliona eura, zajam EIB-a od 1,45 miliona eura, grantove od jedan milion eura i 1,15 miliona eura od EBRD-a i GEF-a i 20,55 miliona eura grant za investicije i tehničku saradnju od EU.\nNovonabavljena oprema osigurat će nesmetano snabdijevanje sigurnom vodom za piće i bolje usluge tretmana otpadnih voda za više od 165.000 kupaca u šest općina.\nNabavka je važna komponenta projekata koji imaju za cilj modernizaciju vodovodne i kanalizacione infrastrukture u Kirgistanu.\nSredstva granta za tehničku saradnju u iznosu od 5,67 miliona eura iz EBRD-a, Japana, Češke Republike, Finske i EBRD-ovog Fonda za zemlje u ranoj tranziciji također pomažu općinskim vodovodnim kompanijama da poboljšaju principe upravljanja i korporativnog upravljanja.\nOd 2014. do 2020. godine, EU je podržala Kirgistan sa 174 miliona eura finansiranja u oblastima kao što su obrazovanje, integrirani ruralni razvoj i vladavina prava. U istom periodu, EU je osigurala 90,5 miliona eura grantova za podršku investicijama, uglavnom u sektoru voda.\nEBRD je investirala u 24 projekta poboljšanja vodosnabdijevanja i otpadnih voda u Kirgistanu, u vrijednosti većoj od 187 miliona eura, uključujući 72 miliona eura zajmova i 115 miliona eura u grantovima, uglavnom od EU i vlade Švicarske. EBRD je pokrenula paket odgovora i oporavka, koji uključuje Program podrške vitalnoj infrastrukturi, prepoznajući kritičnu ulogu održavanja ključnih infrastrukturnih usluga.\nDo danas, EBRD je uložio ukupno 795 miliona eura kroz 191 projekat u Kirgistanu, pri čemu je najvećim dijelom investicija podržavala privatno preduzetništvo.


Razvoj reciklaže u Beogradu: Nova funkcija podzemnih kontejnera | Najnovije vesti - Srbija danas\n26.03.2019. • 10:07 Srbija Danas\nJKP "Gradska čistoća" pustilo je u rad 202 podzemna kontejnera, na ukupno 133 lokacije širom Beograda.\nRadi se o postojećim dotrajalim ili nefunkcionalnim podzemnim kontejnerima, koji više ne mogu da se koriste za odlaganje komunalnog otpada. Kako bi ipak ostali u funkciji, kontejneri su adaptirani i u njima se ubuduće može odlagati mešoviti i selektovani reciklabilni otpad.\nPosle dužeg vremena brojni podzemni kontejneri konačno su vraćeni u funkciju, bezbedni su za korišćenje, a sa novom funkcijom u službi reciklaže imaće i mnogo značajniji učinak od njihove prvobitne namene. Ekipe JKP "Gradska čistoća" su prethodnih nekoliko meseci intenzivno radile na zatvaranju i adaptaciji velikog broja podzemnih kontejnera postavljenih za odlaganje komunalnog otpada.\nNa lokacijama gde je to bilo moguće, izvršena je prenamena podzemnih kontejnera u kontejnere za prikupljanje selektovanog ili mešovitog reciklabilnog otpada, a svi ostali su zatvoreni i zamenjeni nadzemnim kontejnerima. Svi kontejneri su dostupni i osobama sa invalitetom, jer su prorezi za ubacivanje otpada postavljeni nisko i sa prednje strane kontejnera.\nDo sada je u Beogradu postavljeno 57 reciklažnih ostrva u okviru kojih se nalazi 171 kontejner za prikupljanje selektovanog reciklažnog otpada, a 98 lokacija pokriva 198 podzemnih kontejnera namenjenih za odlaganje reciklabila. Novi, podzemni reciklažni kontejneri, kojih sada ukupno ima 400, su još jedan segment zalaganja JKP "Gradska čistoća" da stvori što bolje uslove i omogući sugrađanima da u što većem broju uzmu učešće u vršenju primarne selekcije reciklabilnog otpada.\nNa taj način značajno se utiče na zaštitu životne sredine i širenje ekološke svesti. Cilj ovog projekta je uvođenje evropskih standarda koji se primenjuju u razvijenim zemljama i daju odlične rezultate, po pitanju odgovornog rukovođenja otpadom.\n- Beograd ima strateške planove za razvoj reciklaže kako bi kao evropska metropola u narednih nekoliko godina dospeo na nivo na kom može da parira drugim svetskim prestonicama po količini otpada koji se izdvaja za reciklažu. U ovom trenutku mesečni prosek reciklabila na nivou grada\niznosi od 700 hiljada do 900 hiljada kilograma takvog otpada, ali težimo ka tome da tu količinu, za početak, povećamo za 60 odsto. To možemo samo zajedno sa Beograđanima i zato ih ovom prilikom i pozivamo da se savesnoodnose prema otpadu, da koriste nova reciklažna ostrva i da tako svi zajedno generacijama koje dolaze ostavimo zdravu i očuvanu životnu sredinu – kažu u "Čistoći".\nKontejneri za plastiku, metal i papir\nSvi podzemni reciklažni kontejneri su jasno obeleženi. Na njima je istaknuto za koju vrstu otpada su namenjeni i na koji način se koriste. Na lokacijama na kojima se nalaze po tri podzemna kontejnera namenjena prikupljanju reciklabila, jedan služi isključivo za odlaganje papira, drugi plastike, a treći za odlaganje metalne ambalaže. Na mestima gde postoje dvapodzemna reciklažna kontejnera, jedan je namenjen odlaganju mešovitog reciklabilnog otpada, a drugi za papirnu ambalažu, dok se na lokacijma gde se nalazi samo jedan kontejner odlaže mešoviti reciklabilni otpad.\nTagovi: JKP Gradska čistoća, podzemni kontejneri, Grad Beograd, Goran Vesić


24. Nov 2000 17:45 (GMT+01:00)\nJovanović: Nesporazumi u DOS-u prevaziđeni\nPostigli smo kompromis\nBEOGRAD - Član rukovodstva Demokratske stranke Čedomir Jovanović rekao je u petak da su svi nesporazumi koji su do sada postojali unutar Demokratske opozicije Srbije "prevaziđeni".\n- Konačno je postignut kompromis i stvoren koalicioni sporazum kojim su uvaženi interesi i DS, Demokratske stranke Srbije, volja građana Srbije i svih stranaka DOS-a. Ovim sporazumom su precizno definisani uslovi buduće saradnje na kojima je insistirala DS, jasno je definisano pitanje kabineta i budućeg mandatara Vlade Srbije. Zoran Đinđić će biti mandatar i ta odluka je podržana od svih stranaka DOS-a. Želim da naglasim da će koalicionim sporazumom biti uvažen stav i DSS-a i jugoslovenskog predsednika Vojislava Koštunice, rekao je član GO DS-a.\nKoalicioni sporazum će, prema njegovim rečima, biti svečano potpisan sledeće nedelje od svih lidera DOS-a i Vojislava Koštunice. "Nesporazumi u DOS-u odnosili na programske razlike koje su razumljive s obzirom da je koalicija sastavljena od 18 stranaka.\nZvanična izborna kampanja DOS-a počinje 1. decembra i biće slična kampanji za savezne izbore. Drugim rečima, obići ćemo sve delove Srbije i u neposrednom kontaktu s građanima predstvljaviti svoj program. Međutim, za razliku od saveznih izbora, ovoga puta nastupaćemo ne kao opozicija već kao, takoreći, vladajuća koalicija, zaključio je Jovanović.


RTCG - Radio Televizija Crne Gore - Nacionalni javni servis :: Korona virus - Svijet :: Rusija da bude spremna za brzo širenje virusa\nPUTIN 30. 03. 2020. 23:23 >> 23:22 0\nPredsjednik Vladimir Putin rekao je danas da je Rusija uspjela da uspori širenje epidemije koronavirusa, ali da treba da bude spremna za brzi rast zaraze i pozvao Moskovljane da poštuju mjere izolacije.\nRusija je do sada relativno lako pogođena epidemijom, sa 1.836 slučajeva zaraženih i svega devet umrlih, ali broj novozaraženih brzo raste, te su vlasti primorane da se pripreme, prenosi AP.\nPutin je pozdravio danas proglašene mjere ograničenog kretanja u Moskvi i upozorio da drugi regioni treba da se pripreme da preduzmu slične. Pozvao je Moskovljane da shvate izolaciju kao sredstvo u borbi protiv širenja koronavirusa.\n"Tražim od Moskovljana i stanovnika regiona da shvate ove potrebne mjere sa najvećom ozbiljnošću i potpunom odgovornošću", rekao je Putin tokom video konferencije sa zvaničnicima prvog dana proglašenja mjera ograničenog kretanja u Moskvi sa neodređenim trajanjem, prenosi Frans pres.\nNaredio im je da stalno i objektivno informišu građane o stanju i da bi se borili protiv "provokacija, glupih glasina i zlonamernih spekulacija".\nPutin je naredio regionalnim guvernerima da praktično rade protiv širenja virusa, a ne da se zadovolje "parčićima papira i izvještajima".\nPozvao je zvaničnike da povećaju broj kreveta u bolnicima, da postave dodatne centre za testiranje i da formiraju rezervu respiratora i ljekova. On je takođe naložio da se kontroliše pomoć koja se pruža starijim osobama.\nGradonačelnik Moskve Sergej Sobjanin naredio je stanovnicima da od danas ostanu kod kuće osim ako rade u "primarnim sektorima". Stanovnicima je dozvoljeno da izlaze samo ako je neophodno, da kupe hranu i ljekove u obližnjim prodavnicama i apotekama i u neposrednoj blizini prošetaju pse.\nRuski premijer Mihail Mišustin naložio je danas regionalnim guvernerima širom zemlje da naprave planove mjera ograničenog kretanja, kakve su već na snazi u Moskvi.


Izvor: Vesti-online.com, 29.Avg.2018, 00:52\nPregovori o Kosovu, sudeći prema izjavama, jesu tajni, ali su komentari javni i neretko zbunjujući. Ovako bi se mogli opisati nastupi predsednika Srbije Aleksandra Vučića koji pominje "razgraničenje", i samozvanih prištinskih institucija Hašima Tačija, čiji je predlog "korekcija granica", briselskih pregovarača, koji su, kako je iz priloženog zaključio potpredsednik srpske vlade Rasim Ljajić, "nikad >> Pročitaj celu vest na sajtu Vesti-online.com << bliži kosovskom rešenju i jako daleko od konačnog rešenja".\nU svemu su prsti Zapada, pa je Vučić ušao u polemiku sa britanskim ambasadorom u Beogradu Denisom Kifom koji je rekao da "promena granica može izazvati probleme". Zapitao ga je zašto ih je onda menjao još 2008.\n- Svakih deset godina, kad vam odgovara, možete da menjate granicu, a kad bi neko drugi koga se to tiče nešto pokušao da uradi mimo vašeg znanja, onda "platićete cenu i biće visok rizik" - kazao je on.\nMada je za kompromis, Vučić smatra da zbog velikih razlika između njih to neće ići lako, niti je jednostavno.\n- Da li je moguće, jeste, a da li je realno, ne mogu da kažem - zagonetan je Vučić, dok Tači "teritorijalnu korekciju" opisuje rečima "protivim se etničkim granicama, ali nisam naivan" i ističe da status kvo nije održiv.\n- To više nije moguće i moramo da definišemo granicu između dve republike - rekao je Tači u intervjuu za "Juropijan vestern Balkans".


Donja Saksonija skriva hiljade novih Mercedesa koji ne mogu biti prodati (VIDEO) - Auto Republika\nNaslovna fotografija, ali i izveštaji lokalnih medija, koje ćemo svakako pominjati kroz tekst, pokazuju nesagledivu reku parkiranih Mercedesovih vozila, dovoljno veliku da bi se ova lokacija mogla nazvati verovatno najvećim parkingom na teritoriji Nemačke.\nPre nekih godinu dana su se pojavili izveštaji da je Daimler grupa na dvogodišnji period zakupila vojni poligon u nemačkoj pokrajini Donjoj Saksoniji. Nekada vojni aerodrom smešten u blizini grada Klopenburga, u Alhornu skriva blizu 2.500 metara dugu uzletno-sletnu stazu, celom širinom ispunjenu vozilima s trokrakom zvezdom.\nOvaj poligon je u startu korišćen kako bi bila sklonjena vozila koja zbog dizel skandala koji je zahvatio Mercedes nisu mogla biti stavljena u promet. Međutim, tokom prethodnih nedelja Alhorn je bivao sve bogatiji potpuno novim primercima krosovera na kojima su bile vidljive oznake američkog porekla. O tome je prvi izvestio Radio Bremen kao i Oldenburgische Volkszeitung.\nBukvalno svaki dan, tokom prethodnih meseci, su veliki šleperi dovozili ogromne količine novih vozila na bivši vojni aerodrom, a prizor koji je formiran podseća pomalo na pčelinju košnicu. Površina je veoma dobro zaštićena i pokrivena je video nadzorom, a svuda okolo se nalaze i ogromni solarni paneli. Montirane su i dodatne ograde.\nFotografije preskupih luksuznih automobila umnogome podsećaju na iste koje prikazuju „parking deponije“ Volkswagena u Americi, nastale nakon njihovog dizel skandala. Na većini ilustracija, a i prema pričama očevidaca, dominiraju novi SUV modeli GLE i GLS.\nMeđutim, Auto Bild je nedavno preneo da je pariran i veliki broj ultraluksuznih četvorotočkaša (pod)marke Maybach, a da je srazmerno veliki broj i kupe vozila C i E klase. Mogu se videti i primerci sa CLS oznakama, a posebno interesantno je prisustvo verzija koje se već duže vreme ne proizvode: ML i R klasa.\nDaimler poput Mute Nikolića tvrdi da „Sve je to potpuno normalno“\nIstraživanje koje su sproveli novinari Radio Bremena otkriva da su problemi s kontrolom kvaliteta u američkoj fabrici u Alabami uslovili, odnosno prinudili Daimler na visoke troškove transporta i ostale logistike kako bi oko 9.000 tamo proizvedenih vozila bilo dopremljeno do Evrope, odnosno Nemačke gde bi trebalo da budu „dorađena“.\nPopravke i dorade očigledno vrše specijalisti iz Daimlerove fabrike sa sedištem u Bremenu, a informacije o tome su i preneli insajderi koji za hleb zarađuju baš u tim pogonima. Da dodamo da je fabrika u Bremenu Daimlerova druga po veličini u matičnoj državi, odmah posle one iz Untertirkhajma.\nPrema izveštaju koji je u javnost pustio ugledni onlajn medij „Automobilwoche“, čak je 40.000 novih Mercedesovih vozila koja ne mogu biti isporučena ovog trenutka zbog problema sa sedištima i branicima. Dva dobavljača, prema navodima ove redakcije, nisu isporučila komponente onog kvaliteta na kom Švabe insistiraju.\nKolege iz nemačkog Manager Magazina su probale da stupe u kontakt s Daimlerom u potrazi za komentarom, obrazloženjem, bilo kakvim saopštenjem s ovim pitanjem u vezi. Međutim, iz Daimlera baš i nisu bili raspoloženi za deljenje informacija na ovu temu. Ali, ipak su naveli da se radi o „potpuno normalnom procesu“, „delu uobičajene svakodnevice“ i da su ovakve „logističke zone“ deo planiranog procesa privremenog lagerovanja vozila na svetskom nivou.\nPrema navodima pisanog saopštenja Daimlera, razlozi za formiranje parking zone epskih razmera leže u moru različitih razloga. Najčešće se ovakvi parkinzi koriste u kontekstu pripreme za lansiranje novih modela, ili „za smeštaj vozila na kojima je nužno izvršiti minorne popravke“. Mercedes nije želeo da prezentuje informaciju u pogledu broja vozila koja se nalaze u bivšem vojnom aerodromu.\nKao i obično, Daimler izbegava da pruži jasne informacije novinarima\nNovinari ne bi bili novinari kada ne bi upitali kako je moguće da onda na ovom aerodromu leže vozila poput krosovera ML, „nečeg između“ R klase, i slično, kada je njihova proizvodnja obustavljena pre mnogo meseci.\nNaravno, iz Daimlera nije bilo odgovora, što podseća na priču o dužini nogu i opozitu istine. Bilo kako bilo, sasvim je sigurno da narasli broj parkiranih vozila nema veze sa strožijim WLTP ciklusom koji je uveden i ovog 1. septembra a jasno je da su se ovaj put, za razliku od prošle godine, proizvođači mnogo bolje pripremili. To je potvrdio i sam Daimler u pisanoj izjavi.\nNakon svega, savršeno je jasno da se Mercedes suočava s problemima generalno u pogledu kvaliteta, s posebnim akcentom na proizvode koji su sklopljeni u američkoj fabrici u Tuskalosi, a o čemu Švabe ne žele ni da pričaju iz razumljivih razloga.\nKo normalan bi u suprotnom odvojio desetine hiljada evra za novi Mercedes?\nOstaje nam još samo da konstatujemo da bi proizvođači radije „zapalili“ nova vozila nego ih prodali po realnoj ceni, to jest upola cene. Ne daj Bože da bi neki rukovodilac razmotrio i donaciju u humanitarne svrhe. Ne, ne… milionski bonusi povrh milionskih zarada moraju biti isplaćeni rukovodstvu koje svejedno nema ideju na šta bi taj novac mogao smisleno da bude utrošen….\ntags: Ahlhorn daimler groblje automobila izdvojeno mercedes\nprevious Kako je PSA grupa pretekla BMW i Mercedes-Benz na planu profitabilnosti?\nnext Proizvođači automobila u žurbi da se usklade s novom ekološkom regulativom\nNaravno da im je isplativije i da ih sve zapale, nego li da unište svoju svetlu budućnost …\nsve će ovo završiti u istočnoj evropi (tu smo i mi) gde je bolje kupiti pokvareno švapsko smeće koje ti daje prestiž nego nekog ispravnog francuza ili slično\n„Ispravnog francuza“ …..\nA sve je to normalno 🙂\nMeanwhile u Amerikama… Najbolji proizvođač automobila ikada.\n… ni ostali nisu daleko\nE moje legende,ML se i dalje proizvodi,samo pod drugim imenom (od 2015. godine ) a to je baš taj GLE kojeg ste pomenuli.


Freedom House - Internet\nSloboda izražavanja na internetu smanjena je i ograničena, šestu godinu za redom, na globalnom nivou, navodi se u najnovijem izveštaju “Soboda iterneta 2016.” Fridom Hausa. Američka nevladina organizacija, Fridom Haus, koja nadzire rad vlada širom sveta i zagovara demokratiju i ljudska prava, ustanovila je da vlade prate aktivnosti na društvenim medijima i da je elektronsko praćenje u porastu od juna prošle do juna ove godine. U protekle dve godine taj trend je od prikrivenog prerastao u otvorenu represiju koja uključuje čak i hapšenja.\nU izveštaju se navodi da najveću slobodu izražavanja na internetu i zaštitu privatnosti, imaju korisnici u Estoniji, Islandu i Kanadi, dok su zemlje koje najviše krše slobode na iternetu i dalje Kina, Sirija, Iran, Etiopija, Uzbekistan i Kuba.\n"Ono što Kina i Iran imaju zajedničko su nastojanja da kontrolišu protok informacija na internetu u svojim zemljama, i čini mi se da i Rusija ide u tom smeru, što je veoma zabrinjavajuće" rekao je Adrian Šabaz iz Fridom Hausa.\nU Rusiji je nedavno izrečena prva maksimalna zatvorska kazna, predviđena Zakonom o antiekstremizmu za nenasilni politički govor, i uvela je čitav niz zakona koji ograničavju privatnost i slobodu izražavanja.\n"Na osnovu zakona koji je usvojen 2015. sve kompanije koje prikupljaju bilo kakve informacije od ruskih građana moraju te podatke da skladište na serverima koji se fizički nalaze u Rusiji " kaže Adrian Šabaz uz napomenu da se to veoma negativno odražava kako na biznise u Rusiji tako I na privatnost prilikom korišćenja interneta u toj zemlji.\nFridom Haus navodi da ni situacija u Ukrajini nije ništa bolja.\n"U Ukrajini smo, na primer, bili svedoci prvih hapšenja čak i zatvorskih kazni za korisnike koji su se, na krajnje nenasilan način, zalagali za neka politička pitanja. Kažnjeni su na osnovu zakona o ekstremizmu.”\nSjedinjene Države koje su veliki pobornik demokratije i slobode govora nalaze se na četvrtom mestu kada je reč o zaštiti privatnosti.\n"To je zbog usvajanja američkog Zakona o slobodama, koji obuhvata neka ograničenja na prikupljanje podataka korisnika interneta. Ranijih godina u Sjedinjenim Državama je zabeležen pad pošto su procurele informacije o povećanom praćenju pretraživanja na iternetu koje vrši Agencije za Nacionalnu bezbednost - NSA. Ono što se dešava ove godine je veoma važno zato što je Kongres prvi put izglasao da se ograniče aktivnosti NSA-a " kaže Šabaz.\nFridom Haus izveštava da je od juna prošle godine, napredak u slobodi izražavanja na internetu zabeležen u svega desetak zemalja, dok je u polovini anketiranih zemalja zabeležen pad. Istraživanje je rađeno u 65 zemalja u kojima živi skoro 90 odsto korisnika interneta u svetu.


HITNA POMOĆ NA 112 Jedan telefonski broj za celu Srbiju\nU istoriju odlazi klasično pozivanje Hitne pomoći, već će se na mnogo brži i efikasniji način reagovati kada je potrebno. Ovu informaciju potvrdili su za "Blic" u Ministarstvu zdravlja.\nZa uvođenje broja 112 novac od pretplate\nDevojčica (2) PREMINULA nakon što joj je pozlilo na Vlasinskom jezeru, Hitna pomoć nije mogla da dođe "zbog procedure"\nBila je to jedna sasvim obična intervencija Hitne pomoći, a onda je nastao HAOS (VIDEO)\n- Kako bi se napravila bolja organizacija rada u Hitnoj službi i kako bi se podigla efikasnost, uvodi se jedinstveni pozivni broj, poput onog u Nemačkoj 112. Na taj način znaće se koja ekipa Hitne pomoći je najbliža i ona će se istog momenta uputiti ka ugroženom pacijentu. Bilo da se nesreća desi na autoputu, u gradu, selu, na bilo kom mestu u Srbiji, ubuduće će svi pozivi ići preko jedinstvenog pozivnog broja - kažu za "Blic" u Ministarstvu zdravlja.\n- U svakom trenutku će se znati gde su kola Hitne pomoći kako bi najbliža ekipa, bez obzira kojoj teritoriji pripada, stigla na lice mesta - rekao je Lončar.\nLekar ne sme da napusti hitnu dok ne dođe zamena\nHitna pomoć u Srbiji trenutno funkcioniše tako da postoje četiri Zavoda za hitnu medicinsku pomoć, u Beogradu, Novom Sadu, Nišu i Kragujevcu, i ostale Službe hitne pomoći koje se nalaze u drugim gradovima.\nKako je zakonom predviđeno, u zgradi Hitne pomoći uvek se nalazi najmanje jedan lekar. Čak i da dobije poziv da ode na teren, on to ne sme da uradi sve dok ga ne zameni kolega koji je na dežurstvu ili je pripravan, odnosno dok se ne pojavi lekar koji će preuzeti posao.\nDr Snežana Radivojević, pomoćnik direktora Hitne pomoći u Nišu, kaže za "Blic" da su službe hitne pomoći dobro organizovane.\n- Koliko će lekara biti angažovano u službi, zavisi od pokrivenosti i broja stanovnika na teritoriji koju pokrivaju. Mi kao Zavod funkcionišemo besprekorno i ima nas u dovoljnoj meri - kaže Radivojevićeva.\nU zavisnosti od grada i mesta, poziva se Hitna pomoć na broj 194, koja pripada opštini sa koje se poziv upućuje. Često se dešavalo da dođe do prebacivanja nadležnosti, pa ako se nesreća dogodi između dva grada, gde su nadležne dve opštine, upućuje se ona Hitna pomoć kojoj pripada reon.\n- Kada se bude uveo broj 112, on će veoma koristiti strancima - kaže Radivojevićeva.\nHitna stigla za 12 minuta\nMinistar zdravlja Zlatibor Lončar tvrdi da tragedija na Vlasinskom jezeru, kada je preminula devojčica, nema veze sa funkcionisanjem sistema rada u zdravstvu, te da je Hitna pomoć iz Surdulice preuzela devojčicu za svega 12 minuta, što je medijima potvrdio i otac devojčice. "Prema prvim nalazima obdukcije, devojčica bila u teškom stanju.\nU tom roku hitnoj pomoći teško bi bilo i u većim gradovima da stignu, bez obzira na veći broj ekipa. Postavlja se pitanje da se dete našlo i u najsavremenijoj beogradskoj i evropskoj bolnici šta bi tada moglo da se učini", izjavio je Lončar.\nINTERVJU Subrata Batačardži: "Značajno intenzivirani odnosi od 2017. obezbedili i izvoz srpskih jabuka"\nPoljski predsednik Andžej Duda pozitivan na korona virus\nFENOMENALNE PRIČE, IGRE I POKLONI "Kao nekada" i Arena sport sa SPECIJALNIM gostima uz fudbal, a i košarku


Zašto je Montgomeri zabrinut za Srbiju - Sputnjik Srbija\n15:20 11 Avgust 2020\n© AFP 2020 / HO / US STATE DEPARTMENT\n07:15 28.03.2015 (osveženo 16:19 05.10.2015) Preuzmite kraći link\n„Kad se neko kao što je Montgomeri, pa bio on i diplomata u penziji, brine za koheziju srpskog društva - onda se može očekivati da nam se desi nešto loše", kaže analitičar Srđa Trifković.\nDa li se Vilijam Montgomeri, bivši ambasador Sjedinjenih Američkih Država u Srbiji, s pravom zabrinuo da bi sukob između Ukrajine i Rusije mogao da dovede do podela u srpskom društvu ili njegove reči imaju za cilj da „trasiraju“ put javnom mnjenju u Srbiji za neke poteze koje će naša zemlja morati da povuče, pitanje je sa hiljadu odgovora, ocenjuju sagovornici Sputnjika.\nSpoljnopolitički analitičar Srđa Trifković nema dilemu da Montgomeri u nečije ime svojim rečima najavljuje „nešto loše što bi Srbija mogla da uradi“.\nSrbija na „nišanu“ Brisela zbog vojne vežbe sa Rusijom\n„Kad neko kako što je Montgomeri, pa bio on i diplomata u penziji, brine za koheziju srpskog društva — onda se može očekivati da nam se desi nešto loše. Iz njegove izjave može se naslutiti da on pušta 'probni balon' ka javnom mnjenju u Srbiji. Drugo je pitanje kakvog će to efekta imati, s obzirom da njegove, kao bivšeg ambasadora, ne bi trebalo da imaju neku težinu“, kaže Trifković.\nU isto vreme, Trifković ne negira činjenicu da na Montgomerijeve reči u Srbiji može da se gleda kao na svojevrsnu poruku, s obzirom na ulogu koju je on kao ambasador Amerike imao nekada i kod nas i u Vašingtonu.\n„Iz njegovih reči ne proizilazi ništa što bi na neki način moglo da implicira da bi Vašington mogao da utiče da se oslabi pritisak na Srbiju po pitanjima koja se tiču odnosa EU, Rusije i Srbije“, napominje Trifković, komentarišući Montgomerijeve reči da je zabrinut za Srbiju, jer EU preti da neće otvarati poglavlja u pregovorima, dok s druge strane Rusija pritiska Srbiju da radi stvari koje će pokazati da zastupa rusku stranu.\nPolitički analitičar dr Dejan Vuk Stanković, s druge strane, smatra da u rečima bivšeg američkog diplomate nema ničega što bi bio nagoveštaj bilo čijih poteza koji bi odudarali od sadašnjeg stava Srbije.\n„On je na neki način dao samo realni presek stanja i onoga što bi u budćnosti Srbiju moglo da sačeka. Potpuno je realno očekivati da, kako se bude razvijala situacija u Ukrajini, tako će se i javnost u Srbiji polarizovati, a i pritisci na samu vlast rasti i od EU i od Rusije. Ono što je za sada nejasno jeste da mi još ne znamo kako bi izgledalo neko naše približavanje Rusiji i udaljavanje od EU, jer činjenica je da smo sve bliži trenutku kada će se od nas otvoreno tražiti da se izjasnimo i opredelimo s obzirom na to da težimo ulasku u EU“, mišljenja je Stanković.\nMiloš Knežević, politički analitičar, glavni uredniik časopisa „Nacionalni interes“ kaže da je EU, zajedno sa NATO-om, odavno proklamovala da neće da trpi bilo čiju neutralnost na postkomunističkom prostoru takozvane Nove Evrope.\n„Biviši američki ambasador u Saveznoj Republici Jugoslaviji Montogomeri je i te kako upoznat i svestan svih mogućnosti i nemogućnosti, kao i posledica jedne takve odluke kao što je zahtev da Srbija uvede sankcije Rusiji i pored najava srpske vlasti da to neće uraditi. To izražavaju njegova upozorenja da je najbolje za Srbiju da ne igra između te dve opcije, mada ne kaže na koji način je to moguće učiniti. Od novoevropskih zemalja se traži aktivno priklanjanje, disciplina i bespogovorna lojalnost u sprovođenju zajedničke politike evrointegracija i širenja na Istok. Ukrajinska ratna epizoda je samo indikacija konfliktnog stanja u kome je ekspanizija evroameričkog činioca, makar i na čas, zaustavljena i primirena. Zapad se, međutim, bez većih trauma neće odreći svog širenja preko granica ruske interesne sfere“, objašnjava Knežević.\nDan državnosti Srbije u Moskvi: Nikad nećemo uvesti sankcije Rusiji\n„U zapadnim krugovima je procenjeno da je kucnuo čas da 'neodlučna' Srbija svoju 'posvećenost' evrointegracijama dokaže i praktičnim potezima usmerenim protiv Putina i Moskve“, dodaje Knežević.\nBivši ambasador SAD Vilijam Montgomeri izjavio je da konflikt Zapada i Rusije ima potencijal da se pogorša i proširi na tlu bivšeg SSSR-a, što će pojačati pritiske na Srbiju.\n„Veoma sam zabrinut za Srbiju. EU preti da neće otvarati poglavlja u pregovorima, a sa druge strane Rusija pritiska Srbiju da radi stvari koje će pokazati da zastupa rusku stranu“, kazao je Montgomeri u Kažiprstu B92. Pri tome, on je naveo da ga više od spoljnih pritisaka brine činjenica što u srpskom društvu, iako ima konsenzusa oko ulaska u Evropsku uniju, postoji i jaka podrška Rusiji, što bi, kako je naveo, moglo da dovdede do konflikta i završi podelom u srpskom društvu.\nsankcije, EU, Vilijam Montgomeri, Srbija


Četnici obavještavaju Srbe da su dobrovoljci iz Srbije, Crne Gore, Rusije i Bugarske spremni za rat u Bosni i Hercegovini\nNaslovnica Bosna i Hercegovina Četnici obavještavaju Srbe da su dobrovoljci iz Srbije, Crne Gore, Rusije i...\nSvijet – Četnički pokret Srbije izdao je saopštenje povodom referenduma u Republici Srpskoj. Četnici obavještavaju Srbe šta su poduzeli na pripremama za rat protiv muslimana u BiH. U nastavku prenosimo četničko saopštenje u originalnoj verziji.\nPošto ove pretnje upućene od poturica i okupatora nisu bezazlene i trebaju se uzeti sa velikom dozom ozbiljnosti, Četnički pokret je mojom naredbom mobilizovan i dobrovoljci su spremni da na prve znake agresije na Republiku Srpsku stanu u njenu odbranu. Formiran je štab koji koordinirano radi sa našim četnicima u Republici Srpskoj, Crnoj Gori i Srbiji.\nKontakti sa kozačkim vojskama su već uspostavljeni po ovom pitanju a danas sam u Bugarskoj u Trojanskom manastiru dogovorio dolazak i Bugarskih dobrovoljaca iz bratske organizacije “Pravoslavna zora” pod komandom Živka Ivanova. Sva će pravoslavna braća stati u odbranu Republike Srpske. Republika Srpska neće biti sama bez obzira na izdajničku politiku Aleksandra Vučića.\nI neka ovo bude jasna poruka svima i poturicama i šiptarima i ustašama i NATO okupatoru, da više nikada neće moći da se igraju sa srpskim životima i zemljama a da to ne plate skupo. Mi, Srbi, više nemamo šta da izgubimo, ovde počinje naša borba za povratak dostojanstva.\nKomandant Hadži Bratislav Živković\nČetnici obavještavaju Srbe da su dobrovoljci iz Srbije, Crne Gore, Rusije i Bugarske spremni za rat u Bosni i Hercegovini 24. rujna 2016. At 20:30\n[…] Četnici obavještavaju Srbe da su dobrovoljci iz Srbije, Crne Gore, Rusije i Bugarske spremni za ra… […]


Tarifni broj 8. Tarife komunalnih taksi koje se plaćaju na području Općine Bosanski Petrovac nije u skladu sa Ustavom FBiH\nU Službenim novinama FBiH 78/20 objavljena je Presuda kojom se utvrđuje da Tarifni broj 8. Tarife komunalnih taksi koje se plaćaju na području Općine Bosanski Petrovac Odluke o komunalnim taksama i tarifi komunalnih taksi - Prečišćeni tekst ("Službeni glasnik Opštine Bosanski Petrovac", br. 9/19 i 1/20) nije u skladu sa Ustavom Federacije Bosne i Hercegovine.\nPodnosilac zahtjeva u obrazloženju zahtjeva za ocjenu ustavnosti navodi da je osporenom odredbom Odluke utvrđenoda se komunalne takse plaćaju za uređaje za pružanje usluga kablovske televizije, mobilne telefonije i bežičnog interneta. Iz karaktera naprijed navedenih odredaba proizilazi da iste direktno obavezuju samo društva koja se bave određenom vrstom djelatnosti pružanja telekomunikacijskih usluga, između kojih su i "BH Telecom", d.d. Sarajevo i "JP HT Eronet", d.d. Mostar, kao društva u većinskom vlasništvu Vlade Federacije Bosne i Hercegovine. Odlukom o komunalnim taksama i tarifi komunalnih taksi nisu određeni objektivizirani kriteriji, na osnovu kojih su propisane visine komunalnih taksi za telekom operatere, a kriterij za propisivanje istih je djelatnost koju pravno ili fizičko lice obavlja. Ovakav način utvrđivanja visine komunalne takse je u suprotnosti sa Ustavom Federacije Bosne i Hercegovine jer povrjeđuju odredbu člana II.A.2.(1) c Ustava Federacije Bosne i Hercegovine, kojom se osigurava da sva lica na teritoriji Federacije Bosne i Hercegovine uživaju pravo na jednakost pred zakonom.\nPodnosilac zahtjeva u prilog svojoj tvrdnji, da su osporene odredbe Odluke neustavne, navodi nekoliko presuda Ustavnog suda Federacije u kojima je utvrđeno, da vrsta djelatnosti ne može biti ključni kriterij za propisivanje komunalne takse, nego su relevantni drugi objektivni kriteriji iz čega se u zahtjevu zaključuje da je osporena odredba Odluke diskriminatorna.\nNe dovodeći u pitanje pravo Općine Bosanski Petrovac, da kao jedinica lokalne samouprave, propisuje komunalne takse, mora se konstatovati da je taksa propisana osporenom odredbom Odluke zapravo godišnja naknada za korištenje uređaja i opreme koji služe za obavljanje registrovane djelatnosti čija visina je određena "po komadu". Kao takva, ona gubi karakter komunalne takse, kao "naknade koju pravni subjekti plaćaju državnim organima za pružanje neke usluge" i poprima karakter parafiskalnog nameta, koji je, uz to, usmjeren samo na privredna društva koja vrše tačno određenu djelatnost, u ovom slučaju je to "pružanje usluga mobilne telefonije". Vrsta djelatnosti, prema ustaljenoj sudskoj praksi ovoga suda, ne može biti kriterij za propisivanje vrste i visine komunalne takse, jer je korištenje tog kriterija protivno ustavnoj garanciji prava na jednakosti pred zakonom iz člana II.A.2.(1) c) Ustava Federacije Bosne i Hercegovine, kako onda kad se radi o isticanju firme, tako i onda kad se radi o korištenju uređaja i opreme koja služi vršenju registrovane djelatnosti. U oba slučaja se radi o proizvoljnom propisivanju godišnjih naknada po vrsti djelatnosti, odnosno po pretpostavljenoj profitabilnosti različitih privrednih djelatnosti. Pravna lica koja se bave pružanjem telekomunikacijskih usluga, vršeći pritom djelatnost od posebnog društvenog interesa za Federaciju Bosne i Hercegovine, u odnosu na ostvareni profit oporezuju se posebnim federalnim propisima, a, kako je ranije istaknuto, obaveznici su i plaćanja naknada za korištenje dozvola za obavljanje djelatnosti telekomunikacija prema Pravilu 89/2018 o naknadama za dozvole Regulatorne agencije za komunikacije, te naknada za korištenje radiofrekventnog spektra, prema Odluci o naknadi za korištenje radiofrekventnog spektra u Bosni i Hercegovini.\nNa osnovu izloženog, Ustavni sud Federacije je utvrdio da osporena odredba Odluke nije u skladu sa Ustavom Federacije Bosne i Hercegovine.


Wigemark: U pripremi paket pomoći od 13 miliona eura za BiH - informativa.ba\nBiznis EU Wigemark: U pripremi paket pomoći od 13 miliona eura za BiH\n-Sredstva su predviđena za cijelu zemlju, iako je meni najlogičniji stav da najznačajniji dio bude upravo izdvojen za ovaj kanton, gdje je definitivno najveći pritisak i najveća potreba. Sasvim je jasno da nadležne državne institucije moraju prezentirati neka sistemska rješenja, jer se lokalne zajednice ne mogu nositi s ovim globalnim problemom. Možda treba slijediti primjer Srbije, koja je raspoređivanjem migrantskih centara po cijeloj zemlji prilično efikasno uredila ovu problematiku. Svakako je nedopustivo da sav pritisak ostane na Unsko-sanskom kantonu - naglasio je Wigemark.\n-Unsko-sanski kanton je primjer kada su u pitanju evroatlantske integracije i ispunjavanje obaveza na tom pristupnom putu ka Evropskoj uniji. Uradili smo zaista značajan posao i to danas prezentirali, a posebno smo zainteresirani za usvajanje zakona u duhu EU direktiva. Međutim, današnja tema je nekako ponovo ostala u sjeni migrantske krize, što je i sasvim razumljivo. Po ko zna koji put smo danas ponovo konstatovali nemar ili nesposobnost nadležnih državnih institucija, odnosno činjenicu da je naš kanton prepušten sam sebi u ovom problemu - ustvrdio je predsjedavajući Skupštine USK Agan Bunić.


Dodik: Saglasnost na Oružane snage i VSTS biće povučena - Top Portal\nNaslovnica Vijesti BiH Dodik: Saglasnost na Oružane snage i VSTS biće povučena\nSrpski član Predsjedništva Milorad Dodik poručio je večeras da će biti povučene saglasnosti Republike Srpske date na sporazume o Oružanim snagama, kao i o Visokom sudskom i tužilačkom savjetu.\n– Ovih dana popisujemo sve ono što je urađeno od strane visokih predstavnika ili kroz naše sporazume i davanja saglasnosti. Mi ćemo povući naše saglasnosti na sporazume o vojsci i VSTS-u – rekao je Dodik.\nDodik je istakao da postoji želja da se predloži, a o čemu će se ovih dana i odlučivati, da se kroz rušenje zakona o vojsci u roku od nekoliko mjeseci formira vojska Republike Srpske.\n– To je sve u skladu sa Ustavom i nema mjesta na svijetu gdje se zakonom pokušava srušiti Ustav, samo nama pokušavaju tako nešto da kažu. U Ustavu BiH piše da postoji vojska Republike Srpske – naveo je Dodik.\nPozvao je na konsenzus u Narodnoj skupštini Republike Srpske prema tim i drugim bitnim pitanjima za Srpsku, među kojima su i nametnute odluke visokih predstavnika.\n– Mi smo ti koji imamo izvorna ovlaštenja, a to što neko kome je dato da tumači Dejtonski sporazum kroz izvršne odluke nameće promjenu ustavnog sistema, to mu nije dato – istakao je Dodik.\nIstakao je da se u Srpskoj sve problematizuje, kao što je najnoviji slučaj sa zakonom o šumama i odlukom Ustavnog suda BiH vezanom za taj zakon.\n– Kažu da se to mora urediti na nivou BiH, a čim se to uređuje na nivou BiH , onda se daje pravo da BiH raspolaže tom imovinom. Da ne govorim o tome kako bi i da li bi ikada bilo saglasnosti FBiH da se formiraju Šume Republike Srpske – naveo je Dodik.\nPrethodni članakOštećen avion Vlade Crne Gore\nNaredni članakKamioni još ne mogu preko Svilaja


SZO: Alarmantan nivo prenosa koronavirusa u Evropi - PV Informer SZO: Alarmantan nivo prenosa koronavirusa u Evropi - PV Informer\n1 godina pre 219 pregleda Izvor: vijesti.me\nNivo prenosa koronavirusa u Evropi je alarmantan, saopštila je danas Svjetska zdravstvena organizacija koja je izrazila i zabrinutost zbog skraćenja planiranih ili uvedenih karantina vezanih za koronavirus u više zemalja, uključujući i u Francuskoj.\n„Cifre iz septembra treba da služe kao alarm za sve nas“ širom Evrope, gdje je broj novih slučajeva zaraze veći od onog zabilježenog u martu i aprilu, rekao je direktor evropskog ogranka SZO Hans Kluge.\nSZO je isključila mogućnost skraćenja četrnaestodnevnog karantina za sve koji su bili u kontaktu sa virusom.\n„Naša preporuka za četrnaestodnevni karantin zasnovana je na našem razumijevanju perioda inkubacije i prenosa bolesti, mi ćemo to mijenjati samo na bazi promjene našeg razumijevanja nauke, što za sada nije slučaj“, rekla je Ketrin Smolvud, zadužena za vanredne situacije u SZO Evropa.\nU Francuskoj je vrijeme izolacije smanjeno na sedam dana u slučaju kontakta sa oboljelim. Taj period je deset dana u Velikoj Britaniji i Irskoj i više evropskih zemalja, a Portugal i Hrvatska planiraju da ga smanje.\n„Kada se zna ogroman pojedinačni i društveni uticaj koji može da ima smanjenje karantina, čak i minimalno, ohrabrujem zemlje regiona da slijede redovnu naučnu proceduru sa svojim stručnjacima i da primjenjuju sigurne opcije za skraćenje“, rekao je Kluge.\nZbog ponovonog skoka zaraze, ali takođe i većim kapacitetima testiranja u odnosu na talas mart-april, broj novih slučajeva infekcije dnevno je sada između 40.000 i 50.000, u odnosu na dnevni vrhunac od 43.000 1. aprila, pokazuju podaci SZO Evropa.\nNovi apsolutni rekord datira od 11. septembra sa oko 54.000 slučajeva zaraze zabilježenih tokom jednog dana.


Izvedena predstava "Tajna velikog nosa"\nPozitivne snage Srpske nastavljaju kampanju "Selu u pohode". U Osnovnoj školi "Vojislav Ilić" u Krupi na Vrbasu izvedena je predstava "Tajna velikog nosa". To je jedna od aktivnosti kojima pokušavaju da obnove kulturni i društveni život u selima Srpske, u čemu im pomažu poznata glumača imena.\n"Mislim da ćemo obići 30, 40, a možda i 50 malih mjesta, sela, gdje nije uslovno, gdje nemaju mogućnost da gledaju pozorište, mi ćemo pozorište dovesti kod njih", istakao je Nenad Okanović, glumac.\n"Sa velikim zadovoljstvom najavljujem da ćemo nastaviti sa ovim aktivnostima i potrudićemo se da do kraja godine u svaku opštinu dođemo u barem dva sela, jer zaista kultura mora da dođe do svih krajeva Republike Srpske. Ne samo do gradova i opština nego i do ruralnih sredina", istakao je Vojislav Savić, Pozitivne snage Srpske.\nOvakvim projektima želimo da pokažemo ljudima iz ruralnih sredina da nisu zaboravljeni, poručuju iz Pokreta. Zbog nesvakidašnje posjete posebno su srećni bili najmlađi Krupljani.\n"Djeca nemaju priliku da odu u grad. Neka djeca nikad nisu otišla u pozorište. Možda im je ovo baš danas bila prva pozorišna predstava u životu i mislim da ste ih učinili jako srećnim", istakla je Ivana Trivilović, učenica OŠ "Vojislav Ilić".\n"Prepuna sam utisaka lično ja, vidim i moji učenici, moje kolege nastavnici takođe...Ovdje je bilo i mještana roditelja. Veliko hvala za ovo danas što ste nam priuštili. Prekrasno iskustvo, prekrasno druženje. Ideja da se prepozna važnost kulture u manjim mjestima je neprocjenjiva", istakla je Rajka Čajić, direktor OŠ "Vojislav Ilić".\nPozitivne snage Srpske će i u narednom periodu posvetiti značajniju pažnju razvoju sela i oživljavanju tradicije.\nPozitivne snage Srpske Tajna velikog nosa\n"Tajna velikog nosa"\nPozitivne snage Srpske organizovale predstavu u Krupi na Vrbasu\nKampanja na selima\nPozitivne snage Srpske krenule u obnovu Srpske\nPokret "Pozitivne snage Srpske" predstavio ideju obnove RS


Mektić: “Imam informaciju o Oriću, sumnjam u namjere udruženja” – Haber.ba\nMektić: “Imam informaciju o Oriću, sumnjam u namjere udruženja”\nMinistar sigurnosti BiH Dragan Mektić rekao je u Sarajevu da ima informaciju da su u upravnom odboru organizacije “Askeri” Naser Orić i još dva lica.\nMektić je novinarima rekao da je Ministarstvo sigurnosti BiH ozbiljno pristupilo provjeri informacije o organizaciji “Askeri”, prenijela je “RTRS”.\n“Nakon prvih provjera, za mene postoje indikativne stvari, sumnjivo je što se neka lica iz kriminalnog miljea opet nalaze u upravnom odboru tog udruženja i direktno njime upravljaju”, rekao je Mektić, izrazivši sumnju u njihove dobre namjere, prenosi “Tanjug”…\nMinistar sigurnosti BiH obećao je da će, ako budu postojali dokazi da organizacija “Askeri” na bilo koji način izlazi iz granica zakona dostaviti kompletnu informaciju tužilaštvu da se bavi time.\nPojavljivanje paravojnih formacija u BiH u posljednje vrijeme, prema njegovim riječima, dovodi do toga da se može govoriti o ugroženosti sigurnosti građana BiH.\nKrajem januara na “YouTube” kanalu objavljen je snimak u kojem organizacija “Asker” (na turskom jeziku asker znači vojnik) vrši islamsko podučavanje i vojnu obuku djece od devet do 17 godina.\nTeme:Dragan Mektić, izdvojeno, Naser Orić, Tešanj, Udruženje Asker\nDragan Mektić: “Ne mogu građani BiH zavisiti od trenutnog raspoloženja Milorada Dodika”\nMektić: “Čović je protiv svega što ne odgovara njemu i Dodiku”


Kraljevska porodica: Koliko je novca izdvajao princ Čarls za Harija i Megan i dokle : Južne vesti\n18:59, 24. 6. 2021.\nHari i Megan u intervjuu kod Opre Vinfri\nPrinc od Velsa nastavio je da podržava vojvodu i vojvotkinju od Saseksa sa „značajnom sumom" novca u mesecima pošto su se povukli sa kraljevskih dužnosti, saopšteno je iz kraljevske rezidencije Klarens haus.\nPrinc Hari je u intervjuu američkoj TV voditeljki Opri Vinfri rekao da ga je njegova porodica „odsekla finansijski" u prvom kvartalu 2020.\nPortparol Klarens hausa rekao je da je princ Čarls nastavio da finansira Harija i Megan do tog leta - ali da su sada finansijski nezavisni.\nHari i Megan još nisu komentarisali ovu izjavu.\nHari i Megan dobili ćerku, kraljica presrećna\nPrinc Hari: Mnogo sam pio da sakrijem tugu zbog smrti majke\nIzjava iz Klarens hausa - kancelarije princa Čarlsa i njegove supruge vojvotkinje od Kornvola - stigla je uz godišnje kraljevske izveštaje.\nRačuni granta, koji Velika Britanija daje za finansiranje kraljevske porodice, pokazuju da je monarhija poreske obveznike koštala oko 100 miliona evra tokom 2020/21.\nTo je povećanje od 21 miliona evra u odnosu na prethodnu finansijsku godinu.\nU međuvremenu, iz Bakingemske palate su prvi put otkrili koliko imaju zaposlenih koji su pripadnici etničkih manjina - 8,5 odsto.\nFinansiranje oba sina princa Čarlsa - vojvoda od Kembridža i Saseksa i njihovih porodica - koštalo je Čarlsa 5,2 miliona evra, pokazali su njegovi računi.\nHari i Megan i dalje su bili na spisku za finansiranje iz Čarlsovih prihoda, uprkos tome što su napustili kraljevske dužnosti krajem marta prošle godine.\nTroškovi princa Čarlsa - plus ostali izdaci, kao što su kapitalni izdaci i prebacivanje u rezerve - opali su za oko 1,4 miliona evra u finansijskoj godini pošto su se Hari i Megan povukli iz kraljevskih dužnosti.\nPrinc Hari otvoreno o majci Dajani kod Opre Vinfri\nZašto sin Harija i Megan nije princ\nVenčanica princeze Dajane biće izložena u Kensingtonskoj palati\nViši portparol Klarens hausa rekao je: „Kao što se svi sećamo, u januaru 2020. su vojvoda i vojvotkinja najavili da će napustiti dužnosti kraljevske porodice, a vojvoda je rekao da će raditi na tome da se finansijski osamostale.\n„Princ od Velsa odvojio je značajnu sumu da ih podrži u ovoj tranziciji.\n„To finansiranje je prestalo u leto prošle godine.\n„Par je sada finansijski nezavisan."\nTokom intervjua para sa Oprom Vinfri u martu, Hari je rekao da ga je „porodica bukvalno finansijski isekla" u „prvom kvartalu 2020".\nNa pitanje o vremenskim okvirima, portparol Klarens hausa rekao je:\n„Ne bih potvrdio da su dramatično različiti. Sve što vam mogu reći su činjenice."\nHari i Megan potpisali su višemilionske ugovore sa Netfliksom i Spotifajem, s tim da je vojvoda rekao Vinfri da ih je potpisao da bi platio sopstveno obezbeđenje.\nRekao je da je imao ono što mu je majka, princeza Dajana ostavila - osam miliona evra u to vreme - i „bez toga ne bismo mogli ovo da uradimo".\n„Moramo učiniti više"\nU međuvremenu, iz Bakingemske palate su rekli da „moraju da učine više" i da u pogledu raznolikosti „nisu tamo gde bi želeli da budu".\nKraljevsko domaćinstvo je u godišnjim finansijskim računima za 2020/21 otkrilo da procenat njihovih zaposlenih koji su predstavnici etničkih manjina iznosi 8,5 odsto.\nCilj za 2022. godinu je da to bude deset odsto.\nU Velikoj Britaniji 13 odsto stanovništva pripada manjinama, pokazuju najnoviji podaci popisa stanovništva iz 2011. godine.\nDžoni Dajmond, dopisnik za kraljevsku porodicu\nUkupno 8,5 odsto osoblja Bakingemske palate čine predstavnici etničkih manjina.\nTo treba uporediti sa 13 odsto manjina u Velikoj Britaniji za vreme popisa stanovništva 2011. godine i nešto manje od 40 odsto stanovništva Londona, gde većina osoblja živi.\n„Moglo bi biti bolje", rekli su iz palate.\n„Shvatamo da nismo tamo gde želimo da budemo".\nAli promenu je možda teško postići.\nIako je javno finansiranje ostalo stabilno, prepolovili su se neki prihodi, poput plaćenih poseta palatama.\nNedostatak od deset miliona funti (oko 11 miliona evra) pokriven je smanjenjem nekih događaja poput zabava u vrtu i zabrane zapošljavanja.\nBez novih ljudi teško je promeniti profil kućnog osoblja, a iz palate računaju da će ograničenja zbog korona virusa još neko vreme uticati na dodatni prihod.\nKraljica nije konsultovana oko imena ćerke Harija i Megan\nHari i Megan objavili Arčijevu rođendansku fotografiju\nGrant za kraljevsku porodicu se izdvaja od profita Kraun estejta, a to je imovina vredna više milijardi funti, od londonske ulice Ridžentdo trkališta Askot.\nImovinom upravlja nezavisna organizacija, a sav profit se isplaćuje Ministarstvu finansija u korist svih poreskih obveznika iz Velike Britanije.


OSM Televizija - Orić na ročištu u Sudu BiH- odluka naknadno\nOrić na ročištu u Sudu BiH- odluka naknadno\nU Sudu BiH završeno je ročište o prijedlogu Tužilaštva BiH za određivanje mjera zabrane Naseru Oriću. Odluka će naknadno biti saopštena. Naser Orić, čije je izručenje zbog počinjenih ratnih zločina u Podrinju od Švajcarske zatražilo Ministarstvo pravde Srbije, a izručen je BiH, stigao je u prisustvu advokata Lejle Čović u Sud BiH na ročište o prijedlogu Tužilaštva BiH za određivanje mjera zabrane.\nOrić je u petak, 26. juna, pušten na slobodu, jer postupajući tužilac Tužilaštva BiH nije ocjenio da je za ovu vrstu djela potreban pritvor, nakon što je, po isteku ekstradicijskog pritvora u Švajcarskoj, izručen BiH.\nMjere zabrane koje je predložilo Tužilaštvo uključuju ograničavanje kretanja i boravka osumnjičenog, zabranu kontakta sa svjedocima i osumnjičenima u predmetu, te periodično javljanje nadležnom policijskom organu.\nPostupajući tužilac je ocijenio da su predložene mjere dovoljne da se osigura nesmetano vođenje postupka.\nTužilaštvo za ratne zločine Srbije tereti Orića za učešće u brojnim ubistvima i mučenjima civila u selima u Podrinju. Na ovom području je tokom 1992. i 1993. likvidirano više od 3.000 ljudi, uglavnom civila.\nŽalbeno ročište kapetanu Draganu 12. juna\nJoš iz iste kategorije: « Dodik sa predstavnicima Srpske u Parlamentu BiH Vlada donijela mjere za redefinisanje kadrovske pozicije "Šuma Srpske" »


Radnički iz Kragujevca po prvi put osvojio Regionalnu ligu u vaterpolu - Pokazivač\nRadnički iz Kragujevca po prvi put osvojio Regionalnu ligu u vaterpolu\nVaterpolisti Radničkog iz Kragujevca osvojili su titulu Regionalne lige pobedom nad Jugom u finalu rezultatom 14:12.\nRadnički je protiv tima iz Dubrovnika odigrao izuzetno neizvestan meč, o čemu dovoljno govori sledeći podatak – sve do završnice treće četvrtine ekipe su se smenjivale u vođstvu, a sastav iz Kragujeva je samo jednom uspeo da povede sa više od jednog gola razlike, i to u poslednjem minutu treće deonice preko Marka Radulovića sa 11:9.\nUzvratili su igrači Juga u završnici četvrtine, smanjili na 11:10 preko Hrvoja Benića, a potom je Luka Lončar na 6:46 pre kraja utakmice doneo još jedno poravnanje, deseto na meču (11:11).\nJoš jednom je rezultat izjednačen, nakon što su golove postigli ponovo Radulović za Radnički, odnosno Danil Merkulov za Jug, da bi Miloš Miličić na 4:01 pre kraja finalne utakmice postigao 13. pogodak za Kragujevčane.\nNije Jug uspeo da dođe do 13. gola na utakmici, a pitanje pobednika rešio je Strahinja Rašović golom sa igračem više na 2:19 pre kraja susreta, što je bio konačni rezultat.\nOvo je bila prva titula Radničkog u istoriji kluba, a do nje su ga predvodili Radulović sa četiri, Filip Janković sa tri, odnosno Rašović sa dva gola, dok su kod Juga prednjačili Loren Fatović i Benić sa po tri pogotka.\nPrethodni tekstDžordž R. R. Martin potpisao osmocifreni ugovor za snimanje novih serija\nSledeći tekstFotografija dana: Napuštena


Računari pomažu hirurzima Računari pomažu hirurzima – Personal magazin\nITTehno - Nauka\nRačunari pomažu hirurzima\nSiemens je predstavio najnoviju generaciju grupe proizvoda Arcadis C-arm na nemačkom Kongresu ortopedije i traumatološke hirurgije u Berlinu. Ova generacija donosi poboljšanja koja su prilagođena zahtevima hirurga i ubrzava njihov…\nSiemens je predstavio najnoviju generaciju grupe proizvoda Arcadis C-arm na nemačkom Kongresu ortopedije i traumatološke hirurgije u Berlinu. Ova generacija donosi poboljšanja koja su prilagođena zahtevima hirurga i ubrzava njihov rad. Modifikacije podrazumevaju i nova ergonomska kolica sa monitorom i sistem prilagođen korisnicima, ali i inteligentni računarski program koji automatski prilagođava i poboljšava sliku na monitoru. Svi sistemi pogodni su za široku primenu u zdravstvenim ustanovama: u ortopediji, traumatologiji i neurohirurgiji, kao i u gastroenterologiji, kardiovaskularnoj hirurgiji i urologiji.\nNova generacija Arcadis C-arm familije uključuje i sisteme Varic, Avantic i Orbic (Orbic 3D) koji se u svojim osnovnim verzijama već uspešno koriste u bolnicama širom sveta. Ovaj novi pokretni C-arm sistem zasnovan je na inteligentnoj Siemens softverskoj platformi Syngo koja olakšava i ubrzava rad u mnogim segmentima. Tako je sa Syngo platformom moguće koristiti slike sa prethodnih operacija ili eksternih memorija poput diskova i USB memorija i odabrati do 200 različitih programa za ispitivanje. Radi stalnog unapređenja rada na klinikama sistem ima osnovni meni funkcija kojima se ubrzava rad i prošireni meni za složenije zahteve. Različiti programi za automatsku obradu slike regulišu osvetljenost, kontrast i zasićenost i tako lekaru obezbeđuju optimalni kvalitet slike. Funkcionisanje sistema dodatno je poboljšano zahvaljujući ergonomski prilagođenim kolicima sa monitorom koji se može podešavati po visini i horizontalno rotirati za 180 stepeni.\nZa hiruršku navigaciju, lekaru je dostupna inovativna navigaciona tehnologija. Program NaviLink omogućava trodimenzionalnu navigaciju a NaviVision objedinjeno upravljanje sistemom. Na taj način se kombinuje slika Arcadis sistema sa visoko preciznom hirurškom navigacionom opremom.\nRačunari pomažu hirurzima was last modified: November 2nd, 2007 by Redakcija\nLansiran sajt još jedne društvene mreže – Karike.com\nSchweppes Internet filmski festival


Kadar iz filma "Horizonti"\nFestival u Kairu jedan je od 15 akreditovanih festivala A kategorije, po svetskoj federaciji asocijacije filmskih producenata (FIAPF), gde prestižnu listu deli sa festivalima u Kanu, Berlinu, Veneciji, Lokarnu...\nFilm "Horizonti" je debitanski igrani film (98 min) koji na jedinstven, metaforičan način, prikazuje propast čovečanstva kroz raspad jedne disfunkcionalne porodice obavijene lažima i prevarama.\nZoran (Slobodan beštić) otkriva da mu je supruga Jovanka (Jovana Gavrilović) trudna sa drugim i ubeđuje je da abortira. Ona navodno pristane, ali sklopi tajno dogovor sa Zoranovim bratom Milanom (Gojko Baletić) i ne obavi abortus. Zoran saznaje za ime detetovog oca i ubija Jovanku...\n- Postavljajući zamišljenu granicu, horizonte koji razdvaju nebo i zemlju, čoveka od onoga ka čemu teži, a šta mu postaje nezamislivo da dosegne, reditelj postavlja pitanje da li uopšte postoji šansa da se ta granica pređe, ili će se ona zauvek pomerati sve dalje i dalje, svaki put kada joj se približimo - poručuje reditelj Dragomirović.\nFilm je podržan na konkursu Filmskog centra Srbije, i produciran od strane Cinnamon Films-a, Gray Tree Film-a i Akademije Umetnosti u Beogradu. Film je sniman na lokacijama u Deliblatskoj peščari, Beloj Crkvi, Dubovcu (opština Kovin) i Beogradu. Ivica Vidanović, Svetislav Dragomirović i Dušan Đoković su producenti, Strahinja Pavlović (debitant) je direktor fotografije, kostimograf je Ivana Nestorović, scenograf Maja Đuričić, kompozitor i dizajner zvuka Boris Šurlan, dok montažu potpisuje Nemanja Milojević (debitant).\nSvetislav Dragomirović je rođen u Beogradu, 1989. godine. Filmom počinje da se aktivno bavi od 2011. godine kada upisuje Akademiju Umetnosti u Beogradu. Od tada je učestvovao u produckiji kratkih dokumentarnih i igranih filmova, spotova, reklama i emisija za TV. Za kratki dokumentarni film "Ljubavni slučaj ili tragedija običnog čoveka" je osvoji brojne nagrade, između ostalog za najbolji film i najbolju režiju. Trenutno radi na razvoju svog drugog dugometražnog projekta.\nPored filma "Horizonti", koji se na festivalu u Kairu prikazuje u selekciji International Panorama, biće prikazan i srpski film "Rekvijem za gospodju J" Bojana Vuletića u selekciji Festival of Festivals.


Agencijski startupi na konferenciji RockPaperStartups 2014.\n“Startupi iz agencija moraju proći iste korake kao i svi drugi” – Dilyan Dmitrov i Nebojša Lazić (Foto: Luka Travaš)\nUpitavši paneliste kakva su njihova iskustva sa investiranjem i agencijske startupe, Ivan je prvo dao reč Dilyanu koji je izjavio da je Eleven uložio u nekoliko startupa koji su počeli upravo u agenciji. Možda i najpoznatiji primer sa ovih prostora jeste COPRIX Media, srpski startup koji razvija interaktivne aplikacije za edukaciju dece školskog uzrasta, a koji je nastao kao spin-off u multimedijalnoj agenciji. Dmitrov je dodao da su se i pre susreli sa primerima u kojima agencija odvoji tim i posveti ga razvoju novog proizvoda, kreirajući na taj način novu kompaniju.\nNebojša Lazić iz StartLabsa rekao da je da do sada nisu imali priliku da ulože u agencijski startup, ali da su razgovarali sa nekoliko njih. On kaže da zapravo ne posotoji velika razlika između agencijskih i običnih startupa – i jedni i drugi moraju proći kroz određene korake kako bi izgradili uspešnu kompaniju čiji proizvod ljudi zapravo koriste. Lazić dodaje da je možda i najveća razlika između ove dve vrste kompanija to što ljudi iz agencija znaju neke stvari o startupima, ali im je i dalje neophodna podrška mentora ne bi li se njihov projekat razvio u pravom smeru.\nUtiče li lokacija na uspeh?\nNebojša je takođe izjavio da vlasnička struktura ponekad nije poznata kada su agencijski startupi u pitanju, te dodaje da bi se takva situacija morala rešiti u slučaju investiranja. On ističe da na agencije gleda kao na prethodne investitore, koji su u startu podržali ideju i tim koji stoji iza nje.\nNa pitanje mogu li startupi uspeti u manji gradovima, Dilyan objašvanja da lokacija nije merilo poslovnog uspeha. Od 11 srpskih timova u koje je Eleven uložio tokom poslednjih nekoliko godina, više od polovine dolazi iz gradova koji nisu Beograd. Slična stvar dešava se i sa rumunjskim startupima u koje je ovaj akcelerator uložio:\nTalenat ne potiče samo iz većih gradova, ali je sve što se dešava sa startupima upravo tamo.\nIako talenat ne zna za granice, Dimitrov ističe da je izgradnja tj. inkubacija same ideje u najvećom meri moguća upravo u centrima poput Beograda, Zagreba, Ljubljane, Sofije – mestima u kojim postoji startup kultura koja zapravo može da unese novu energiju timu koji dolazi iz manjeg grada. Ključno je biti okružen sličnim ljudima koji rade na sličnim stvarima. Ukoliko nemate takve ljude u okruženju, možete se osećati čudno, usamljeno, dodaje Dilyan.\nBeograd, Zagreb, Ljubljana…\nNebojša se složio sa ovom tvrdnjom, izjavivši da i sami podržavaju rad u većim tehnološkim centrima:\nNe morate biti rođeni u glavnom gradu da pokrenete startup, ali nekada je važno da odete u jedan kako bi izgradili vašu kompaniju.\nLazić zaključuje da je susret sa sličnim ljudima koji se takođe bave startupima izuzetno važan za dalji napredak, te dodaje da ostajanje u zoni komfora često može ubiti kompaniju i želju tima koji na njoj radi. Za kraj, Lazić i Dimitrov savetuju da su lokalna, manja mesta, pogodna za početna testiranja koja će na poznatom terenu pružiti najbolju sliku o početnoj fazi vašeg proizvoda. U takvim trenutcima potrebno je izolovati se od spoljašnjeg uticaja, ali čim se potvrdi ideja, važno je naći se na mestu koje vam može dodatno pomoći pri daljem razvoju.